Εξώστης free press - Η ατζέντα της Εβδομάδας ή αλλιώς 20+4 λόγοι για να βγείς\nΗ ατζέντα της Εβδομάδας ή αλλιώς 20+4 λόγοι για να βγείς\nγράφει η Δήμητρα Σαμσάκη\nΗ Σαββατοκυριακάτικη ραστώνη μας παρέσυρε σε ένα αλαφιασμένο σκαρφάλωμα σε ταράτσες και ράφια με ζελατίνες και εξώφυλλα να εκλιπαρούν για ηδονικά οφθαλμόλουτρα και χασμωδικά τριπλαρίσματα πάνω σε άλλοτε νεόφερτα και άλλοτε retro πικ απ που μετρούσαν αδιάκοπα στροφές. Τύποι μανιακοί με την μυρωδιά του βινυλίου, τύποι βυθισμένοι στην ψυχεδέλεια της δισκοφρενικής κατάστασης, τύποι εναλλακτικοί με φαντασμαγορικά ρούχα και excentrique γυαλιά που κλυδωνίζονταν με κάθε ηλεκτρονική λούπα, τύποι κάθε στυλ και λάτρεις κάθε μουσικής κουλτούρας, όλοι κάτω από το ίδιο κάλεσμα. Όλοι συντονισμένοι και καθηλωμένοι σε ψυχορρυθμικά ραφιναρίσματα που χάρισε κάθε πικ απ σε κάθε δισκάδικο της πόλης. Και κάπως έτσι πέρασε το σαββατοκύριακο, γεμάτο μουσική, προσμονές, ακούσματα και υποταγές σε μυρωδιές, parties και ανθρώπους. Συγκυριακές funky στιγμές που δίνουν το προβάδισμα για μια ακόμα ανελέητη εβδομάδα στην μπετοστρωμένη σαλονικιώτικη άσφαλτο.\nΌταν οι Happy Mondays τόλμησαν να πουν το Hallelujah κάπου στις αρχές του '90 μας έκαναν να πιστέψουμε ότι και εμείς μπορούμε να νιώθουμε ευλογημένοι στις αρχές κάθε εβδομάδας. Εσείς που προτιμάτε τις κατάρες, αναγκαστικά θα σηκωθείτε από τα κρεβάτια σας, οπότε ξεκινήστε να σκέφτεστε τι θα κάνετε το βράδυ μιας τέτοιας μέρας στην άσωτη Θεσσαλονίκη…Η μέρα θα πάει αναγκαστικά καλύτερα! Και δεν θα μπορούσε η Δευτέρα να ξεκινήσει πιο αισιόδοξα από την παρουσία της «Lady Φαύστα» επί σκηνής. Η θεατρική ομάδα ''ΑΠΟ ΧΟΡΟ'' των Σχολών χορού Let's Dance, ερεθίζεται από την ιλαροτραγωδία του Μποστ ''Φαύστα και υπόσχεται μια παράσταση στο θέατρο Σοφούλη που θα κάνει κάθε τραγικό συμβάν να μοιάζει αστείο και κάθε λάθος όμορφο, βλέποντας παντού αισιοδοξία και καταστάσεις που έχουν να προσφέρουν μόνο προτερήματα. Αλλοπρόσαλλες σχέσεις, πολιτικές τοποθετήσεις, μηχανικές αντιδράσεις, ταξίδια, οικογένειες, συνοικέσια, ψάρια και γάτες. Ένα παρανοϊκό θεματικά αμάγαλμα που θα σας κάνει να… «την δείτε αλλιώς».\nΤο σανίδι συνεχίζει τα παραμιλητά με ένα ιπποτικό παραμύθι αυτήν την φορά. Μια πόλη που δεν θέλει να απελευθερωθεί και ένας ιππότης που δεινοπαθεί προσπαθούν να δώσουν το happy end στην ιστορία. Ο «Δράκος» του Ευγκένι Σβαρτς ανεβαίνει στο θέατρο Blackbox από την ομάδα «θέατρο εΦ» και συνδιαλέγεται με κοινό και ηθοποιούς σε μια αναζήτηση απαντήσεων και λύσεων σε ένα προκλητικό ερώτημα. «Μπορεί αυτό το παραμύθι να έχει happy end»; Αν δεν θέλετε να είσαστε άλλο τα κορόιδα, του αστικού αυτού θρύλου, που θέλει όλα τα παραμύθια να έχουν τρισευτυχισμένο τέλος, είναι μια ευκαιρία να βρεθείτε μάρτυρες ενός απρόσμενου finale-έκπληξη.\nΓια εσάς που είσαστε ακόμα πιο ανυπόμονοι και από τα παιδιά σας για την έλευση των εορτών του Πάσχα, (ο καθένας για τον λόγο του) το νηπιαγωγείο της Χ.Α.Ν.Θ σας προσκαλεί στο πασχαλινό Bazaar του, με δημιουργίες, χειροτεχνίες και χειροποίητες κατασκευές να φέρνουν ένα άρωμα γιορτής και έμπνευσης. Be creative!\nH Tρίτη ορκίζεται μόνο μουσικές από τον Νότο και shuffles από ιστορίες και ηχοχρώματα με τροπική διάθεση. Οι πύλες του WE ανοίγουν και τα λιοντάρια παίρνουν θέση στην αρένα. Reggae Unity Fest γι' αυτούς, αφορμή για νωχελικά λικνίσματα και ιδιόλεκτες οκτάβες που ζέχνουν από groove και ιστορία για εμάς. Η μάχη πρόκειται να διεξαχθεί μεταξύ των Stefannaty , SKG Dub Alliance, Wakaidi, Ras Chidy & Magma Dee, Jungle Bunny, Kako Sinapantima sound system, Dj Shy Nee Mc Sensee, Mellomood, Dj Morf, Tallawah υπογράφοντας ένα μανιφέστο ρυθμού και ανυπόταχτης διάθεσης. WE are getting "reGGAE"!\nΓι' αυτούς ωστόσο που τα ράθυμα λικνίσματα και τα ορχηστρικά ηχοτρόπια είναι σύμβολο ρομαντισμού και άπραγης ρυθμικής αξίας, το La Doze εξυμνεί για μια ακόμα βραδιά τα υπόγεια και τα underground μπασίματα που φροντίζουν να υπενθυμίζουν τι εστί παλμός. Ο Μικρός Κλέφτης με τον Dj Stigma ρεφάρουν πάνω στην κονσόλα και επαναπροσδιορίζουν την έννοια του beat.\nΜέση της εβδομάδας για εμάς, τέλη ωστόσο για το 17 ο Φεστιβάλ Γαλλόφωνου Κινηματογράφου. Η συνεργασία του φεστιβάλ με το Γαλλικό Ινστιτούτο Ελλάδος και Θεσσαλονίκης επαναφέρουν στις οθόνες του Ολύμπιον μια δόση αυθεντικού γαλλικού αρώματος, στόχος για κάθε έμπειρο κυνηγό όσφρησης και αισθήσεων. Μια ταινιοθήκη δεκατεσσάρων έργων αναβιώνει στα πανιά και μας καλεί να γίνουμε μέτοχοι μιας διαφορετικής πραγματικότητας. Η αυλαία πέφτει με δυο ανατρεπτικές ιστορίες που αποτελούν εχέγγυο για συναισθηματική τροφή και σκέψη.\nΑυτήν την εβδομάδα το θέατρο έχει την τιμητική του και το παραλήρημα του παραμένει υπερφίαλο και σθεναρό. Έχει τόσα να πει και άλλα τόσα να δείξει… δυσανάγνωστη η κοινωνία βλέπετε. Και ο άνθρωπος ολοένα και πιο ερμητικά κλειστός και κρυμμένος στην ζοφερότητά του. Έναν ανθρωποκεντρικό άξονα στήνει και η παράσταση "BETWWEN" και πραγματεύεται ζητήματα που αντηχούν σπαρακτικά στην ανθρώπινη φύση. Το ζήτημα /αίσθημα της νιότης και το γεγονός του πένθους στη σύγχρονη ελληνική πραγματικότητα καθώς και η δύσβατη μετάβαση προς την ενηλικίωση είναι μερικά από τα θέματα που ρίχνουν στο τραπέζι ο Γιώργος Κριθάρας και η Μυρσίνη Λινού, οι οποίοι σκηνοθετούν την παράσταση με στόχο την μύηση του θεατή, όπου μέσα από αυτόν τον «αισθητικό κώδικα της ποίησης της εικόνας και του λόγου, μέσω της λεπτομέρειας και των βασικών θεατρικών δομών, το θέατρο οφείλει να θεωρείται ιστορικό συμβάν». Ραντεβού λοιπόν στο «Μελίνα Μερκούρη».\nCinefan και ηδονοβλεψίες των φιλμ και των μπομπίνων… αυτό είναι αφιερωμένο σε εσάς. Σε εσάς και την βαρετή ίσως, μέχρι τώρα, Πέμπτη σας. «Βασικά Κινηματογραφικά Είδη και οι Ταινίες τους» και «Οχτώ Αντισυμβατικά Κινηματογραφικά Ρεύματα». Αυτά είναι ότι προσφέρει ο Κήπος. Δύο δελεαστικότατες προτάσεις, δύο κύκλοι εργαστηρίων που απεμπολούν αμιγώς την αγάπη του για την 7η Τέχνη. Ο ApoDec και η Λένα Βρούσσια σας περιμένουν. Δηλώστε συμμετοχή και το ταξίδι στην ιστορία της εικόνας ξεκινάει!\nΉρθε η στιγμή να δώσετε στο βράδυ σας την αξία που του πρέπει. Θα πούμε ένα όνομα και θα αφήσουμε εσάς να διατυπώσετε γνώμη και τους τοίχους του Principal να μιλήσουν μέσα από την ταραχή τους. Sivert Hoyem, ladies and gentlemen! Ο μύθος της Σκανδιναβίας ψιθυρίζεται ακόμα από χείλη σε χείλη και από stage σε stage αφήνοντας πίσω του στάχτη από ιστορίες, συναισθήματα και θαυμασμό. Δεν είναι μια ακόμα συναυλία, είναι μια υποχρεωτική εμπειρία. Σπεύσατε!\nΚαι πώς θα κλείσει ένα τέτοιο μουσικοπερπάτημα; Όπως του αξίζει… Παρέα με μπανάνες που γκρουβάρουν σε danse/pop σφυρίγματα και extravagande τύπους που φλερτάρουν με κάθε beat στην κονσόλα και φυσικά με κάθε κοπέλα στο μαγαζί. Το Bord de L'eau φέρθηκε τολμηρό και αποφάσισε να στεγάσει αυτήν την τρέλα. Την τρέλα που προσωποποιείται και ακούει στο όνομα "Bananaboys". Τάζουν χορό, ιδρώτα, πύρινους ρυθμούς, λαγούς, πετραχήλια και σίγουρα μπανανόφλουδες! Μεταξύ μας… δεν γίνεται να το χάσεις!\nΦτάσαμε σχεδόν αβίαστα και σχεδόν αρτιμελείς στην Παρασκευή. Ξεχάστε τα σχεδόν. Το Σαββατοκύριακο στην Θεσσαλονίκη θέλει ολότητα. Θέλει ψυχή και σώμα άκρως υγιή και προετοιμασμένα για παν ενδεχόμενη απώλεια… Ξεκινάμε chill λοιπόν, με μια αναδρομή και μια ιστορική αφήγηση δώδεκα χρόνων. Δώδεκα τεμαχισμένων σε κομμάτια χρόνων. Ένα "Illusion" προβληματισμών, αλλαγών και εμμονών πάνω σε ένα φωτογραφικό μωσαϊκό. Ο Γιώργος Μπογιατζίδης δένει δώδεκα χρόνια θεματικών ενοτήτων σε ένα κολάζ με πρώτη ύλη την φωτογραφία, δημιουργώντας ένα βιτρό προσωπικών εναποθεμάτων και προβληματισμών απομονώνοντας τα κομμάτια μιας δικιάς του πραγματικότητας. Το Duende Jazz Bar θα σας περιμένει για την παραισθησιογόνα αυτή αναδρομή!\nΜιας και το Πάσχα είναι προ των πυλών και η μεγάλη εβδομάδα πάντα αφήνει να πλανάται στην ατμόσφαιρα μια αύρα καλλιτεχνικής ανησυχίας, πένθιμου οίστρου, υπαρξιακών δεδομένων και αναπάντητων καθόλα ερωτημάτων, η παράσταση «Friday Bloody Friday» παίρνει αφορμή από την ημέρα της Μεγάλης Παρασκευής διερευνώντας τη σχέση της κοινότητας με τον θάνατο. Θέτοντας ως δραματικό άξονα το Ευαγγέλιο και τη δομή του Εσπερινού της Αποκαθήλωσης, ανιχνεύει την έννοια του σώματος ως όριο της επικοινωνίας με τους άλλους, την προϊούσα φθορά του και την εν τέλει κατάργησή του. Με στοιχεία performance και εικαστικές και κειμενικές αναφορές, επτά ηθοποιοί βρίσκονται σε αλληλεπίδραση με τον παρόντα χρόνο και τον διάλογό τους με το ζωντανό μουσικό μέλος, προσεγγίζοντας το τρίπτυχο ζωντανό σώμα-θάνατος-μνήμη. Αν είσαστε σε dark mood εσωτερικής διερεύνησης, η ομάδα ΟΘΚ ΝΟΥΚ θα σας περιμένει στο Μικρό Θέατρο της Μονής Λαζαριστών για μια ιδιάζουσα συνδιάλεξη.\nΑν όμως είσαστε σε ανοιξιάτικη διάθεση και θέλετε να μείνετε μακριά από εσωστρεφικά ερωτήματα και ερμηνείες που τριβελίζουν το μυαλό, άνοιξη που είναι, περάστε μια βόλτα από το Fix Factory. Πολύχρωμα ρούχα και πλισέ φούστες θα ανεμίζουν σε gypsy jazz ρυθμούς, αναβιώνοντας μια γκαρνταρόμπα μεστή από λαϊκές και ρεμπέτικες διασκευασμένες επιτυχίες του '50 και του '60. Οι μπαλαμοί "Gadjo Dilo", σφυρίζοντας αλά "Manouche De Grec". Με τσιγκάνικο ταπεραμέντο και αδιάκριτο outfit θα σας παρασύρουν… ξυπόλυτους στ' αγκάθια.\nΗ βραδιά συνεχίζει να ανεβάζει τους σφυγμούς και οι τάσεις πικάρουν στο βολτόμετρο. Οι The Real Rocknrolla & Soma Concept συμφιλιώνονται με deep Chicago και Detroit house ατασθαλίες και αφήνουν την μοίρα τους στα σπινιαρίσματα της Sabine Hoffmann. Η Βερολινέζα ηλεκτρομάγιστρος καταλαμβάνει το booth του Τhe Real Rocknrolla και μαζί με τον Tiki και τον Phon δεσμεύονται να μας παρενοχλήσουν με βλοσυρά ρυθμικά.\nΑν είσαι τόσο τολμηρός και έχεις συνηθίσει να βαδίζεις πάνω σε ηλεκτροφόρα σύρματα, η νύχτα για σένα μοιάζει αβυσσαλέα και ταραχώδης. Η ασυγκράτητη Be Uncensored ρίχνει την αυλαία της χειμερινής σεζόν και βιάζει τα decks του Club Division, με guest τον Abdulla Rashim. Σε μια αναμέτρηση με techno ρυθμικά και σκοτεινά, μινιμαλιστικά ακούσματα, η κατάσταση ξεφεύγει από τον έλεγχο και για ότι ακολουθήσει είσαστε εσείς υπεύθυνοι.\nΌσο περίεργο και αν σας φαίνεται, υπάρχουν και αυτοί που απεχθάνονται την ηλεκτρονική ενέργεια που στοχεύει απευθείας στο νευρικό σύστημα και σε παρασέρνει σε αξιοπερίεργες καταστάσεις παραληρήματος. Μην σκάτε! Η ατζέντα είναι ατελείωτη… έχει για όλους! Και το WE έχει προνοήσει ακόμα μια φορά γι' αυτό. Όταν τα υπόγεια συναντιούνται και οι ήχοι τους σκάνε με ορμή στα μικρόφωνα και τις εξοργισμένες κονσόλες, το Open Partara ανοίγει σαμπάνιες και κόβει τούρτες γιορτάζοντάς το. Ένα party που ήρθε να ξεσηκώσει την πόλη με τα τραπ και Rnb εξανθήματα που απλώνονται σε όλο το σώμα της. Μην το χάσεις γιατί θα χάσεις!\nΚρατηθείτε! Έρχεται Σάββατο. Ο καθένας το μεταφράζει όπως θέλει και εμείς του αποδίδουμε την κραιπάλη και τις αμετανόητες βόλτες και στιγμές. Ξημερώνοντας ο Θεός την μέρα του, μας στέλνει ένα συνέδριο. Σκεφτόμαστε για λίγο ότι μας μισεί. Στην συνέχεια μαθαίνουμε ότι πρόκειται για την διεξαγωγή του πρώτου συνεδρίου σωματικών μεθόδων για μουσικούς. Εκεί συνειδητοποιούμε ότι τελικά μπορεί και να υπάρχει Θεός! Καταξιωμένοι Έλληνες μουσικοί διαβαίνουν τις πόρτες του Μεγάρου Μουσικής και μιλούν για τη φιλοσοφία, τη θεωρία και τις εφαρμογές των Σωματικών Μεθόδων στη βελτίωση της μουσικής ερμηνείας και απόδοσης, καθώς και στην αποφυγή και πρόληψη σωματικών, ψυχολογικών και νοητικών προβλημάτων των μουσικών. Κάτι σπουδαίο συντελείται στην πόλη και στην ιστορία της μουσικής και αξίζει σίγουρα να το ψάξετε.\nΑπό την μία μεριά της παραλίας, διακτινιζόμαστε στην άλλη και από συνέδριο μουσικής βρισκόμαστε σε μια γκαρνταρόμπα που μυρίζει άνοιξη και μια κοσμηματοθήκη που ξέρει επακριβώς πώς να σετάρει το πασχαλινό συνολάκι. Το PillBOX επιστρέφει στο Kitchen Bar, εορταστικό και ανθισμένο με εμπνεύσεις και χειροποίητες δημιουργίες. Σταυροβελονιές και ασημόχρυσες νότες προτάσσουν για μια ακόμα φορά την καλλιτεχνική αδεία δεκάδων σχεδιαστών, μέσα από μια σειρά elegance συλλογών που φέρνουν την άνοιξη στις ντουλάπες σας!\nΤα 80s και 90s δεν είναι για όλους μόδα. Για κάποιους είναι βίωμα, αναμνήσεις και μια αφορμή για αναπόληση. Έτσι ξεκίνησε και η αφορμή για το Cult Battles. Όποιος νιώθει καλά με το να σκαλίζει το παρελθόν και όποιος το διασκεδάζει ακόμα με τις "glamour" δεκαετίες, αυτό που πρέπει να κάνει είναι να στηθεί στην ουρά του Principal Club Theater. Ένα μουσικό party αναβιώνει τον cult αέρα με έκθεση παλιών παιχνιδιών , bazaar vintage ρούχων, βινυλίων και κοσμημάτων να απεμπολούν λάμψεις του παρελθόντος, ενώ Arcade & παλιά Video Games για τους πωρωμένους με τις αείμνηστες κονσόλες. Be there… και ας μάθουν την ηλικία σου!\nΓια αυτούς που η ωδή σε ρετρό εποχές έχει επαναδιατυπωθεί και έχει καταντήσει ένα βαρετό εμπορευματοποιημένο πλέον repeat, οι επιλογές είναι ακόμα αμέτρητες. Εφόσον είσαστε έτοιμοι για σκληροπυρηνικές καταστάσεις που βρωμάνε υπόγειο και λυμασμένες οκτάβες που αφηγούνται ανείπωτα βιώματα, φορέστε κράνη και περιμένετε στην ουρά. Συλλαλητήριο Rap,Trap,Graffiti,Twerk,Visuals,Style συντελείται στο WE, με την κονσόλα να σκίζει τις στροφές οργισμένα και τα πατώματα να αποδέχονται κάθε αστείρευτο χτύπημα. Το μεγαλύτερο party της πόλης είναι γεγονός και εσείς θα είσαστε μάρτυρες! WE are "Hustlin all night" people!\nTo Σαββατόβραδο κλείνει τα βλέφαρα με ένα συγκαταβατικό νεύμα. Συγκαταβατεί για αυτό που θα ακολουθήσει και σας αφήνει στο έλεος του Joshua Winkelman aka Josh Wink . Από την Φιλαδέλφεια έρχεται στο Decadence και προσδίδει το δικό του στίγμα στην techno και amp-house. Τον χαρακτηρίζει η ευελιξία του ανάμεσα σε αιχμηρά ρυθμικά και ατμοσφαιρικά sounds καθώς η μάχη του με την κονσόλα διέπεται από αστείρευτη ενέργεια και ηλεκτρίζων στόμφο. See you on the dancefloor!\nΚυριακή, γιορτή και σχόλη να ήταν η εβδομάδα όλη είπε κάπου, κάποτε, ο σοφός λαός. Ας μην κοροϊδευόμαστε… δεν θα αντέχαμε. Ο λαός μάλλον δεν έβγαινε για μπύρες που να ξεχνάει να μαζέψει την σάρκα του, ούτε πήγαινε σε bazaar, parties και events που σε κάνουν να ξεχνάς για τι ξεκίνησες… Εμείς θα προτείνουμε μια βατή Κυριακάτικη τσάρκα για να μπορούν να μας ακολουθήσουν και οι χθεσινοβραδινοί και όποιος αντέξει. Το Χρωματοσκόπιο ανανεώνει το ραντεβού του με τους πάγκους του Rover Bar και μας χαρίζει ακόμα μια ηλιόλουστη Κυριακή με δημιουργίες και αρώματα που αντανακλούν την διάθεση και την ατελέσφορη έμπνευση είκοσι αγαπημένων καλλιτεχνών. Κάντε χώρο στην ντουλάπα σας, την κοσμηματοθήκη σας, τα ράφια και τα τραπεζάκια του σπιτιού σας, γιατί οι σακούλες μαίνονται βαριές.\nΜετά από ένα cocktail ανανέωσης και χειροποίητης αναδόμησης, το sound check στον Θερμαϊκό έχει ήδη ξεκινήσει και ο αέρας της θάλασσας φέρνει μια γεύση από trip hop συγχορδίες. Είναι ο Hugo Kant και έχει παραβιάσει τα decks του «Thermaikos bar». Jazz και δυναμικά beats εναρμονίζονται τέλεια με τις ατελέσφορες στροφές και το αποτέλεσμα είναι… το συναίσθημα της Κυριακής! Feel the vibes!\nΗ αυλαία της εβδομάδας πέφτει με τους Gioumourtzina να πειραματίζονται αυτήν την φορά στο Coo. H ανήσυχη μπάντα μπαίνει πάλι στην πρίζα και ξεσηκώνει τα πλήθη με το electrofeeling τους και την γοητευτική experimental διάθεσή τους.\nΦουτουριστική ατμόσφαιρα αποπνέει χαοτικά φωνητικά που δίνει στην μπάντα έναν λόγο ύπαρξης και διαφοροποίησης στην μουσική πιάτσα. Ψαχτείτε!\nΚαι για να μην ξεχνιόμαστε, αν θέλετε να συνεχίσετε να επιβιώνετε σε τούτη την πόλη… Eat, Pray n' Love! Eίναι ότι καλύτερο μπορώ να σας συμβουλέψω.


Eurovision 2021: Το μεγάλο μηδέν της Μεγάλης Βρετανίας - Soknews\nby Αννα Μακρή 23 Μαΐου, 2021, 7:38 πμ\nΤα… πολιτικά κριτήρια της ψηφοφορίας έκαναν την εμφάνισή τους πάλι στη Eurovision. Η Μεγάλη Βρετανία πήρε μηδέν…\nΜια έκπληξη είχε ο 65ος διαγωνισμός τραγουδιού της Eurovision 2021. Υπήρξε χώρα που πήρε μηδέν και αυτή είναι η Μεγάλη Βρετανία.\nΌταν ανακοινώθηκε το ιστορικό χαμηλό, η αρένα αποθέωσε πάντως τους εκπροσώπους του Ηνωμένου Βασιλείου με τον τραγουδιστή να σηκώνεται όρθιος και να πανηγυρίζει.\nΗ Βρετανία, εμφανίστηκε στη σκηνή της Eurovision με τον James Newman και το Embers. Οι Βρετανοί είναι πάντως στις Big 5 ώρες, οπότε κάθε χρόνο είναι απευθείας στον τελικό.\nPrevious article Πανηγυρισμοί στην πλατεία Λευκού Πύργου\nNext article Survivor Spoiler 23/5: Ανατροπή μεγατόνων με τον μεγάλο τελικό\nSurvivor Spoiler 23/5: Ανατροπή μεγατόνων με τον μεγάλο τελικό


«Δεν είμαι του πατρός μου, δεν είμαι του ανδρός μου… Θέλω να είμαι ο εαυτός μου»\nΤο παραπάνω σύνθημα κυριάρχησε στην δεκαετία του 1970 και του 1980 και αποτύπωσε τον αγώνα των γυναικών για αυτοπροσδιορισμό και αυτονομία. Το γυναικείο κίνημα έθετε ως προτεραιότητα την αποδέσμευση από την πατρική και ανδρική εξουσία. Η κοινωνία – παραδοσιακή και σύγχρονη – ταυτίζει την γυναίκα ως ακολούθημα του αρσενικού κι αυτό φαίνεται καθαρά τόσο σε θεσμικό επίπεδο (οικογενειακό δίκαιο, νόμοι) όσο και στις καθημερινές σχέσεις. Το κορίτσι λαμβάνει το επώνυμο του πατέρα – παλιότερα υποχρεωτικά και του άνδρα της – συζύγου – και στην ταυτότητα κατεξοχήν ζητείται το όνομα του πατέρα και όχι της μητέρας.\nΕίναι αυτές οι λεπτομέρειες που χαλκεύουν τα δεσμά της γυναίκας, που μπορεί να μην «ματώνουν» αλλά προδιαγράφουν υπόγεια νοοτροπίες, στερεότυπα και ιδεολογήματα για την ανισότητα των δύο φύλων. Ανισότητα που αιώνες τώρα αιτιολογήθηκε και δικαιολογήθηκε από πολλούς και θεωρήθηκε ως «φυσική κατάσταση». Η μετάβαση από την μητριαρχία στην πατριαρχία, για ιστορικούς λόγους παγίωσε την ανισότητα και την εξάρτηση της γυναίκας από τον άνδρα.\nΗ «εναντιοδρομία» των δύο φύλων\nΩστόσο οι καιροί αλλάζουν, οι δημοκρατικές ιδέες διαποτίζουν κάθε νόμο, θεσμό και συμπεριφορά και η θέση της γυναίκας αναβαθμίστηκε σε μεγάλο βαθμό. Ο πολιτισμός μας σκιαγραφείται ως προϊόν και τη συμβολής της γυναίκας. Η γυναίκα, δηλαδή, έπαυσε πλέον να αποτελεί το αναγκαίο ακολούθημα του «αρσενικού» και μάχεται μέσα από τον αυτοπροσδιορισμό της να θεωρείται ως ο άλλος – ισότιμος πόλος του πολιτισμού.\nΣυνιστά κοινό τόπο πως η αξία και η ποιότητα ενός πολιτισμού είναι εξάρτηση της ικανότητας της κοινωνίας να συνθέτει τα αντίθετα και να εκμεταλλεύεται δημιουργικά τα διαφορετικά – ενάντια στοιχεία. Η ενότητα και η ισορροπία που απορρέει από τις συγκρούσεις των ανόμοιων και των αντιθέτων πιστοποιεί και τον βαθμό εξέλιξης κάθε κοινωνίας.\nΌλες οι παραπάνω διαπιστώσεις βρίσκουν έκφραση και δικαίωση σε εκείνες τις κοινωνίες που τα δύο φύλα συνυπάρχουν αρμονικά χωρίς να αλλοιώνονται τα διαφορετικά τους στοιχεία και οι φυσικές τους ιδιαιτερότητες. Η διαχρονική «εναντιοδρομία» μεταξύ των δύο φύλων στις μέρες μας απέκτησε άλλο περιεχόμενο και στόχευση. Απώτατος στόχος η «γυναικεία χειραφέτηση» και η εξάλειψη κάθε στοιχείου διακρίσεων που πηγάζει από τις φυσικές ιδιαιτερότητες του αρσενικού προς το θηλυκό.\nΟ όρος «γυναικεία χειραφέτηση» λαμβάνει κάθε φορά καινούριο περιεχόμενο και νοηματοδοτείται τόσο από την υπάρχουσα κατάσταση (ο βαθμός ισότητας) όσο και από το πλήθος εκείνων των στόχων που θέτει κάθε φορά το γυναικείο κίνημα. Η έννοια χειραφέτηση ορίζεται από εσωτερικούς και εξωτερικούς παράγοντες. Η απελευθέρωση από παγιωμένες και ξεπερασμένες αντιλήψεις αποτελεί το πρώτο βήμα για την επίτευξη της ισότητας. Όσο οι γυναίκες έχουν ενσωματώσει στο αξιακό τους σύστημα τη θέση της κατωτερότητας του γυναικείου φύλου, τόσο ο αγώνας για εξίσωση θα ακυρώνεται από την αφετηρία του.\nΕξάλλου η ίδια η ελευθερία ως έννοια και κατάσταση επιτυγχάνεται και βιώνεται μόνο και στο βαθμό που το άτομο αποδεσμεύεται από τις εσωτερικές του ανασφάλειες, αναστολές και γενικά από κάθε εσωτερικό παράγοντα που μειώνει την αυτοεκτίμησή του. Για άλλους, όμως, το αίτημα της χειραφέτησης είναι συνάρτηση των αντικειμενικών παραγόντων και της ικανότητας της γυναίκας να υπερβεί τους φραγμούς και τα όρια που θέτουν οι εκάστοτε κοινωνικές συνθήκες.\nΗ οικονομική χειραφέτηση\nΣε οικονομικό επίπεδο η γυναικεία χειραφέτηση ταυτίζεται με την ανεμπόδιστη προσπάθεια αυτής να κατακτήσει και να γίνει αποδεκτή σε κάθε θέση εργασίας. Η οικονομική απελευθέρωση θεωρείται και είναι εκ των «ουκ άνευ» για τη γυναικεία χειραφέτηση. Μία οικονομικά εξαρτημένη γυναίκα είναι μία ανελεύθερη γυναίκα. Πολλοί είναι εκείνοι που χρησιμοποιούν την μαρξιστική θεωρία για την απελευθέρωση της γυναίκας (ταξική διάρθρωση, εποικοδόμημα…).\nΗ κοινωνική χειραφέτηση\nΣε κοινωνικό επίπεδο η γυναίκα οφείλει και μπορεί να δείξει όλες τις ικανότητές της και να αναπτύξει όλες εκείνες τις δραστηριότητες που θα την καταστήσουν πρωταγωνιστή των κοινωνικών εξελίξεων και όχι ένα συμπληρωματικό στοιχείο του ανδρικού πληθυσμού. Η κοινωνική απελευθέρωση συνδυάζεται πάντα με τις ευκαιρίες για επικοινωνία, σύναψη διαπροσωπικών σχέσεων, έλεγχο και κριτική παρωχημένων αντιλήψεων και θεσμών και τέλος, με τη δυνατότητα για συμμετοχή σ’ εκείνες τις διεργασίες που υποβοηθούν στην κοινωνική πρόοδο και εξέλιξη. Ο θρυμματισμός κάποιων παρωχημένων στερεοτύπων συνέβαλε καταλυτικά στην αναβάθμιση της γυναίκας ως υποκειμένου του «κοινωνικού γίγνεσθαι».\nΗ πολιτική χειραφέτηση\nΕπιπρόσθετα στο τομέα της πολιτικής, η «γυναικεία χειραφέτηση» μπορεί να επιτευχθεί και να λάβει ουσιαστικό περιεχόμενο μόνο όταν ο μισός πληθυσμός γίνει ο πρωταγωνιστής των αποφάσεων και εξελίξεων και όχι να παίζει το ρόλο ενός απαθούς θεατή ή ενός άβουλου ψηφοφόρου. Πολιτική ελευθερία σημαίνει ότι ο καθείς νιώθει και ενεργεί ως υπεύθυνο «υποκείμενο» και όχι ως «αντικείμενο» διαταγών και αποφάσεων. Στο πλαίσιο αυτό η πολιτική εκπροσώπηση της γυναίκας αναβαθμίστηκε, χωρίς αυτό να σημαίνει πως είναι η επιθυμητή. Ο «εξανθρωπισμός» της εξουσίας και ο «πολιτικός πολιτισμός» προϋποθέτουν την πολιτική συμμετοχή της γυναίκας. Η φαντασία και ο ρεαλισμός συνιστούν τα κοινά στοιχεία τόσο της πολιτικής – ως της τέχνης του εφικτού – όσο και της γυναικείας φύσης.\nΗ ηθική χειραφέτηση\nΕπίσης, σημαντικό θεωρείται για την ισότητα των δύο φύλων και τη γυναικεία απελευθέρωση η αποδέσμευση από συντηρητικές απόψεις και θέσεις για το περιεχόμενο της ηθικής. Όσο θα υπάρχει ένας άτυπος διαχωρισμός από το κοινωνικό σώμα της Ηθικής, σε γυναικεία και ανδρική ηθική, άλλο τόσο η γυναίκα θα είναι εγκλωβισμένη σ’ ένα ασφυκτικό πλαίσιο συμπεριφοράς και σκέψης. Η υπέρβαση κάποιων συντηρητικών θεωριών για την ηθική της γυναίκας θα ανοίξει διάπλατα τη λεωφόρο για την ελευθερία αυτής. Ο πουριτανισμός με ό,τι αυτός συνεπάγεται υποχώρησε κι αποδέσμευσε την δημιουργικότητα της γυναίκας και πλάτυνε τα όρια αλλά και το περιεχόμενο της ελευθερίας της.\nΗ ιδεολογική χειραφέτηση\nΤέλος, σημαντικό βήμα προς την γυναικεία χειραφέτηση θεωρείται και η απεξάρτηση της γυναίκας από τα υποπροϊόντα που καταναλώνει και αναπαράγει καθημερινά το κοινωνικό σύνολο. Τα ιδεολογήματα περί φυσικής ανισότητας, περί αδυναμίας σωματικής – πνευματικής του γυναικείου φύλου, περί ενδογενούς ανικανότητας της γυναίκας για πρωτοβουλίες και μακροχρόνιους στόχους που απαιτούν θέληση, αντοχή και δύναμη έχουν αναιρεθεί από την επιστήμη αλλά και από τις επιτυχίες των γυναικών στους διάφορους τομείς.\nΕάν δεχόμαστε ως άνθρωποι και λογικά όντα πως η διαφορά – διάκριση των δύο φύλων είναι μία επιλογή της φύσης ενώ η ανισότητα των δύο φύλων προϊόν του ανθρώπινου πολιτισμού οφείλουμε να διορθώσουμε το ανθρώπινο λάθος και όχι να βιάζουμε κατά συρροή τις επιλογές και τους νόμους της φύσης. Το τελευταίο μπορεί και οφείλει να νοηματοδοτήσει στα πραγματικά του πλαίσια το περιεχόμενο του αιτήματος για «γυναικεία χειραφέτηση».\nΚατά κύριο λόγο, όμως, «γυναικεία χειραφέτηση» σημαίνει το δικαίωμα της γυναίκας να αυτοπροσδιορίζεται ως «ον» και όχι σε συνάρτηση με τις επιταγές και τις απαγορεύσεις της κατεστημένης ηθικής και κοινωνικής νοοτροπίας. Οι φιλοδοξίες, τα οράματα, τα όνειρα και οι πράξεις κάθε γυναίκας επιβάλλεται να πηγάζουν από τις ανάγκες και επιθυμίες αυτής και όχι να είναι η αντανάκλαση των συμφερόντων και αναγκών του άλλου μισού του πληθυσμού. Η ελευθερία, η αξιοπρέπεια, η δικαιοσύνη και η ηθική είναι έννοιες θηλυκού γένους, όπως και η δημιουργία και γι’ αυτό μπορούν να ταιριάξουν περισσότερο στο γυναικείο φύλο.\nΒέβαια, η απελευθέρωση της γυναίκας δεν είναι νομικό θέμα και προϊόν νομοθετικών ρυθμίσεων αλλά αποτέλεσμα μιας βαθύτατης εσωτερικής συνειδητοποίησης της γυναικείας φύσης και των δυνατοτήτων αυτής. Επιπρόσθετα η γυναικεία χειραφέτηση είναι προϊόν μιας πάλης προς υπέρβαση όλων εκείνων των εμποδίων της εξωτερικής πραγματικότητας που θέτουν όρια στην ελευθερία, στα οράματα και στους στόχους των γυναικών. Η γυναίκα, λοιπόν, μπορεί να υπάρχει ως γυναίκα και ως ελεύθερο «ον», επιβεβαιώνοντας καθημερινά τη φύση της, το δώρο αυτό της φύσης, χωρίς όμως να μένει μόνο σ’ αυτό.\nΗ ελευθερία δεν υπόκειται σε ποσοτικές μετρήσεις, γι’ αυτό και χειραφέτηση της γυναίκας και εξίσωση δε σημαίνει αλλαγή όρων κυριαρχίας αλλά υπέρβασή τους. Διαφορετικά ,\n«Όσο η γυναίκα θα έχει κατώτερη θέση απ’ τον άνδρα στην κοινωνία η ανθρωπότητα θα φωτίζεται απ’ το μισό της ήλιο».\n*Αφιέρωμα στην Παγκόσμια Ημέρα της Γ υ ν α ί κ α ς.


Τραγωδία στην Κρήτη: Νεκρός μαθητής από κυνηγετική καραμπίνα - The Newser\nΤραγωδία στην Κρήτη: Νεκρός μαθητής από κυνηγετική καραμπίνα\nΜία ακόμη τραγωδία, με θύμα έναν μαθητή, σημειώθηκε την Τετάρτη στην Κρήτη, καθώς ένα νέο παιδί έχασε τη ζωή του από εκπυρσοκρότηση του όπλου που κρατούσε στα χέρια του.\nΤο παιδί από τη Σητεία βρέθηκε νεκρό από σφαίρα κυνηγετικής καραμπίνας.\nΣτο σημείο έσπευσαν άντρες της αστυνομίας προκειμένου να ερευνήσουν την υπόθεση, καθώς και ιατροδικαστής, για να διαπιστώσει τις ακριβείς συνθήκες κάτω από τις οποίες συνέβη το τραγικό αυτό περιστατικό.\nΠρος το παρόν δεν υπάρχει σαφής εικόνας για το αν πρόκειται για αυτοχειρία ή ατύχημα. Τα στοιχεία πάντως, ενισχύουν την πιθανότητα της αυτοκτονίας του 16χρονου, καθώς οι πληροφορίες κάνουν λόγο για πρόσφατη ερωτική απογοήτευση.\nΑπαρηγόρητοι οι γονείς και ο μεγαλύτερος αδερφός του 16χρονου που σε κλάσματα δευτερολέπτου βυθίστηκαν στο πένθος μαζί με την υπόλοιπη οικογένεια και την τοπική κοινωνία της Σκοπής. Ακόμα ένα συγκλονιστικό γεγονός που σημειώνεται σε διάστημα μερικών ημερών στην μικρή τοπική κοινωνία του Δήμου Σητείας.\nΑφροδίτη Μάνου: Θα ψηφίσω Μητσοτάκη, για να φύγουν οι εθνομηδενιστές του ΣΥΡΙΖΑ\nΣτα χέρια του Εισαγγελέα βρίσκεται φωτογραφικό υλικό που δείχνει την 22χρονη Αρετή σε παράξενες πόζες μαζί με μια φίλη της και με φόντο περίεργα σύμβολα.\nΌπως μας ανέφερε ο δικηγόρος της οικογένειας του θύματος, Κωνσταντίνος Τζαβάρας, όταν γνωστοποιήθηκε ο θάνατος του κοριτσιού μετά από κάποιες μέρες και αφού είχαν σβηστεί όλα τα ηλεκτρονικά της ίχνη μια φίλη της εμφανίστηκε στους γονείς της και τους έδωσε τρεις φωτογραφίες με την κόρη τους.\nΟι τρεις φωτογραφίες δείχνουν την 22χρονη σπουδάστρια ψυχολογίας να είναι ντυμένη με περίεργα ενδύματα, μαζί με μια άλλη φίλη της και να έχουν ως φόντο περίεργα σκοτεινά σύμβολα, αλλά και σταυρούς, όχι όπως της εκκλησίας.\nΑξίζει να σημειωθεί πως η οικογένεια του θύματος, από την πρώτη στιγμή που αντίκρισε νεκρή την 22χρονη, αμφισβήτησε την αυτοκτονία, καθώς δεν έλαβε ξεκάθαρες απαντήσεις σχετικά με τον θάνατο της.\nΕπίσης θέτουν ερωτήματα και για τον τρόπο της φερόμενης αυτοκτονίας, αφού η κοπέλα βρέθηκε με μια σακούλα περασμένη στο κεφάλι της. Αναρωτιούνται επιπλέον γιατί να μπει στη διαδικασία να σβήσει τα ηλεκτρονικά της ίχνη και δεν έκλεισε απλά τις συσκευές ή ακόμα και αν το έκανε και τα διέγραψε όλα, γιατί άφησε τις συσκευές της ανοιχτές;\nΣύμφωνα με πηγές της αστυνομίας, η κοπέλα φέρεται να έβαλε σακούλα στο κεφάλι της και στη συνέχεια εισέπνευσε αέριο (πιθανότατα ήλιο) μέσω καλωδίου που είχε τοποθετήσει σε φιάλη, κάτι που πιθανότατα της προκάλεσε ασφυξία.\nΟι γονείς ωστόσο αμφισβητούν το ενδεχόμενο της αυτοκτονίας και προχώρησαν σε μηνύσεις κατά αγνώστων για εγκληματική ενέργεια μέσω του δικηγόρου τους κ. Κωνσταντίνου Τζαβάρα ενώ έχουν ήδη ζητήσει δεύτερη ιατροδικαστική πραγματογνωμοσύνη, για να αποσαφηνιστούν ορισμένες παράμετροι, καθώς και έλεγχο του γραφικού χαρακτήρα του σημειώματος για να διαπιστωθεί η γνησιότητά του.\nΜάλιστα, η οικογένεια της σπουδάστριας επικαλείται και τη μαρτυρία ενός ενοίκου της πολυκατοικίας που κατέθεσε ότι τα ξημερώματα της προηγούμενης Πέμπτης άκουσε έντονες φωνές από το διαμέρισμα της κοπέλας.\nΑξίζει να σημειωθεί πως οι άντρες της Υποδιεύθυνσης Δίωξης Εγκλημάτων Κατά Ζωής και Ιδιοκτησίας κάνουν «φύλλο και φτερό» την ζωή της 22χρονης σπουδάστριας αφού στη μήνυση που έχει υποβληθεί, αναφέρεται ότι η κοπέλα βρέθηκε νεκρή στο διαμέρισμά της με ένα περίεργο τρόπο.\nΗ οικογένεια συνδέει το θάνατο της Αρετής με την σύμπτωση της υπερπανσελήνου με την εαρινή ισημερία τη νύχτα της περασμένης Τετάρτης προς Πέμπτη, 21 του μήνα. Τότε περίπου τοποθετείται ο θάνατος της κοπέλας. Η σύμπτωση πανσελήνου – ισημερίας θεωρείται σημαντική ημερομηνία στους κύκλους των σατανιστών και η μέρα γιορτάζεται με τελετές και σεξουαλικά όργια.\nΜάλιστα στον άμεσο κοινωνικό περίγυρο της 22χρονης κοπέλας από την Βαρβασαινα Ηλείας, σύμφωνα με πληροφορίες, περιλαμβάνονται πρόσωπα που «φλέρταραν» με τον σατανισμό και έτσι εκφράζονται φόβοι ότι ενδεχομένως να έγινε απόπειρα κάποιου είδους μύησης.\nΤέλος να σημειωθεί πως ο ιατροδικαστής ο οποίος πραγματοποίησε τη νεκροτομή δεν διαπίστωσε εγκληματική ενέργεια εις βάρος της σπουδάστριας ενώ ο εισαγγελικός λειτουργός που παρέλαβε τη μήνυση, διαπίστωσε κάτι ύποπτο από τον θάνατο της σπουδάστριας και έδωσε εντολή στη Δίωξη Εγκλημάτων Κατά Ζωής και Ιδιοκτησίας να διερευνήσει εξονυχιστικά την υπόθεση.\n“Δεν το έκανα για τα λεφτά”! Αυτή ήταν η δήλωση της ηλικιωμένης 90χρονης γιαγιάς που συνελήφθη από την Αστυνομία γιατί πουλούσε στους Αμπελόκηπους στην συμβολή των οδών Ιωάννη Κραγια και Βενιζέλου παράνομα τερλίκια στην λαϊκή εξιστορεί την χθεσινή της περιπέτεια.\nΚόρινθος: Σοβαρό τροχαίο με μοτοσικλετιστή – «Σφηνώθηκε» κάτω από αυτοκίνητο\nΤραυματίστηκε σοβαρά - Χρειάστηκε η επέμβαση της Πυροσβεστικής για τον απεγκλωβισμό του\nΣοβαρό τροχαίο έγινε το μεσημέρι της Δευτέρας στην οδό Πατρών στην Κόρινθο, με αποτέλεσμα το σοβαρό τραυματισμό μοτοσικλετιστή.\nΤο τροχαίο συνέβη στην 14:30 περίπου, όταν κάτω από άγνωστες αιτίες, ο οδηγός της μηχανής έχασε τον έλεγχό της και καρφώθηκε κάτω από διερχόμενο αυτοκίνητο.\nΌπως μετέδωσε το korinthostv.gr, για τον απεγκλωβισμό του χρειάστηκε η συνδρομή της Πυροσβεστικής, ενώ στο σημείο βρισκόταν και ασθενοφόρο του ΕΚΑΒ, που τον μετέφερε άμεσα στο Νοσοκομείο Κορίνθου.\nΟ μοτοσικλετιστής τραυματίστηκε, ωστόσο η κατάσταση της υγείας του δεν έχει γίνει γνωστή.\nΔεν είναι, επίσης, σαφές αν φορούσε κράνος.\nΠροανάκριση για το περιστατικό διενεργείτο Τμήμα Τροχαίας Κορίνθου.\nΔείτε τις φωτογραφίες και το βίντεο του korinthostv.gr


Επεισόδια στην παρέλαση της 25ης Μάρτη προσπαθούν οι γονείς της Ηγουμενίτσας να προλάβουν\nαπό ΜΑΡΙΟΡΗ Την / Το Τετ Μαρ 14, 2012 2:04 pm\nΣύλλογοι Γονέων Ηγουμενίτσας:\n''Να παρελάσουν μπροστά στο μνημείο των πεσόντων οι μαθητές''...\nΝα αποτίσουν, οι μαθητές, φόρο τιμής στο μνημείο των πεσόντων (σ.σ. και όχι σε... επισήμους) κατά τη διάρκεια της παρέλασης της 25ης Μαρτίου, ζητάνε με κοινή ανακοίνωση-προτάσή τους τους οι Σύλλογοι Γονέων και Κηδεμόνων των Σχολείων της Δευροβάθμιας Εκπαίδευσης της Ηγουμενίτσας. Αυτό λένε, (και... υπονοούν) σε επιστολή που έστειλαν σήμερα προς τον Αντιπεριφερειάρχη Θεσπρωτίας, το Δήμαρχο Ηγουμενίτσας, τις Δ/νσεις Α'βάθμιας και Β'βάθμιας Εκπαίδευσης, τα σχολεία της πόλης και το Σύλλογο Εκπαιδευτικών Α'βάθμιας εκπαίδευσης.\n"Τα ΔΣ των Συλλόγων Γονέων και Κηδεμόνων των Σχολείων της Δευροβάθμιας Εκπαίδευσης Ηγουμενίτσας, σε συνεδρίασή μας τη Δευτέρα 12-03-2012 αφού λάβαμε υπόψη:\nνα απευθυνθούμε στις αρμόδιες αρχές προτείνοντας να γίνει η παρέλαση της 25ης Μαρτίου στο μνημείο των πεσόντων (Ελευθερίας), όπου γίνεται και η κατάθεση των στεφάνων και οι μαθητές - παιδιά μας να ποτίσουν φόρο τιμής στους νεκρούς αγωνιστές της Ελευθερίας, ώστε να αποκατασταθεί το πραγματικό νόημα της παρέλασης. Παρακαλούμε για τις δικές σας ενέργειες".\nΑΝΑΔΗΜΟΣΙΕΥΣΗ ΑΠΟ http://thesprotia-news\nΑξίζει να σημειώσουμε ότι μπορεί πανελλαδικά, ακόμη και στα γειτονικά μας Γιάννενα, να έγιναν διάφορα επεισόδια στις παρελάσεις, όμως στην Ηγουμενίτσα κανένα τέτοιο επεισόδιο δεν έχει σημειωθεί.\nΑντίθετα στη Θεσπρωτία, και συγκεκριμένα στην Παραμυθιά, είχαμε στις 28 Οκτώβρη γεγονότα από την ανάποδη ακριβώς των όσων συνέβησαν στην υπόλοιπη Ελλάδα. Σε κάποια σχολεία απαγορεύτηκε η συμμετοχή στην παρέλαση και δε δόθηκε καν η σημαία στα παιδιά για να παρελάσουν. Αποτέλεσμα οι μαθητές να παρελάσουν με το έτσι θέλω.\nΚι ακόμη. Σε άλλους νομούς οι βουλευτές ήταν ο βασικός στόχος των διαφόρων αντιδράσεων. Ο δικός μας όμως βουλευτής, ο κ. Κατσούρας, ήταν από εκείνους που προτίμησαν να καταψηφίζουν το μνημόνιο και μάλιστα γνωρίζοντας πως θα τιμωρηθεί με διαγραφή από το ΠΑΣΟΚ. Όπερ και εγένετο.\nΕναντίον ποιου λοιπόν υποθέτουν οι γονείς ότι θα μπορούσαν να συμβούν επεισόδια στην Ηγουμενίτσα; Και από ποιον;\nΘα μου πεις, ποτέ δεν ξέρεις! Καλύτερα να προλαβαίνεις παρά να τρέχεις μετά να μαζέψεις τα ... σπασμένα.


Πώς να ενεργοποιήσετε τις Ομάδες καρτελών στο Google Chrome & bull; - Εφαρμογές\nΠαρόλο που το Google Chrome μπορεί να χειριστεί πολλές καρτέλες, μετά από τόσες πολλές ανοιχτές σελίδες, είναι δύσκολο να τις διαχειριστείτε και είναι πιο δύσκολο να παρακολουθείτε ό, τι κάνετε στον ιστό.\nΟμάδες καρτελών είναι μια νέα δυνατότητα που σας επιτρέπει να δημιουργείτε εύκολα ομάδες ανοιχτών καρτελών για καλύτερη οργάνωση σελίδων που βλέπετε. Ωστόσο, οι δυνατότητες είναι απενεργοποιημένες από προεπιλογή και πρέπει να μπείτε στις πειραματικές ρυθμίσεις για να τις ενεργοποιήσετε.\nΣε αυτό οδηγός, θα μάθετε τα βήματα για να ενεργοποιήσετε και να αρχίσετε να χρησιμοποιείτε τις Ομάδες καρτελών για καλύτερη διαχείριση και οργάνωση των ανοιχτών καρτελών σας στο Chrome Windows 10.\nΕπιλογή ομάδων καρτελών Chrome\nΣτην ενότητα 'Ομάδες καρτελών', χρησιμοποιήστε το αναπτυσσόμενο μενού στα δεξιά και επιλέξτε Ενεργοποιήθηκε (ή άτομα με ειδικές ανάγκες για να απενεργοποιήσετε τη λειτουργία).\nΜόλις ολοκληρώσετε τα βήματα, μπορείτε να ξεκινήσετε τη δημιουργία ομάδων για καλύτερη διαχείριση των ανοιχτών καρτελών σας.\nΧρησιμοποιήστε τις Ομάδες καρτελών στο Chrome:\nΑνοίξτε ορισμένους ιστότοπους.\nΚάντε δεξί κλικ σε μια καρτέλα και επιλέξτε το Προσθήκη σε νέα ομάδα επιλογή.\nΚαθορίστε ένα όνομα της ομάδας καρτελών. Για παράδειγμα, Νέα, Βίντεο, Ερευνα, και τα λοιπά.\nChrome προσαρμογή ομάδας καρτελών\nΚάντε δεξί κλικ σε άλλες καρτέλες και επιλέξτε το Προσθήκη στην υπάρχουσα ομάδα μενού και επιλέξτε την ομάδα που θέλετε να προσθέσετε την καρτέλα.\n(Προαιρετικό) Κάντε δεξί κλικ σε μια καρτέλα και επιλέξτε το Προσθήκη σε νέα ομάδα επιλογή για δημιουργία άλλης ομάδας.\nΌταν χρησιμοποιείτε τις Ομάδες καρτελών, μπορείτε να μεταφέρετε και να αποθέσετε τις καρτέλες για να τις μετακινήσετε σε άλλη ομάδα ή μπορείτε να κάνετε δεξί κλικ σε μια καρτέλα και να επιλέξετε Προσθήκη στην υπάρχουσα ομάδα μενού και επιλέξτε την ομάδα που θέλετε να την μετακινήσετε.\nΕάν δεν χρειάζεστε πλέον την καρτέλα σε μια ομάδα, κάντε δεξί κλικ στην καρτέλα και επιλέξτε το Κατάργηση από την ομάδα επιλογή.\nΓια να αφαιρέσετε όλες τις καρτέλες, κάντε κλικ στην έγχρωμη κουκκίδα και επιλέξτε το Κατάργηση ομάδας επιλογή, ή Κλείσιμο ομάδας για να κλείσετε όλες τις καρτέλες μιας ομάδας. Ή μπορείτε πάντα να κλείσετε κάθε καρτέλα ξεχωριστά.\nΕπιλογές ομάδων καρτελών\nΕάν δεν σας αρέσει η τρέχουσα σειρά των ομάδων, μπορείτε να κάνετε κλικ και να κρατήσετε πατημένο το εικονίδιο με τις χρωματιστές κουκκίδες για να αναδιατάξετε τη σειρά των ομάδων μέσα στο παράθυρο.\nΕνώ οι Ομάδες καρτελών είναι μια χρήσιμη λειτουργία για τη διαχείριση ανοιχτών σελίδων, να θυμάστε ότι η λειτουργία είναι διαθέσιμη μόνο κατά την τρέχουσα περίοδο λειτουργίας, μόλις κλείσετε και ανοίξετε ξανά. Google Chrome, οι ομάδες θα καταργηθούν.\nΤο πρόβλημα καθυστέρησης ποντικιού στα παιχνίδια των Windows 8.1 διορθώνεται (KB2908279)\nΠρώτη ματιά: Dell UltraSharp 27 Ultra HD 5K monitor UP2715K (βίντεο)\nΤο WiFi Tool είναι μια καλή εφαρμογή ασύρματης ανάλυσης καθολικής εφαρμογής για τα Windows 10\nΟι μαθητές λαμβάνουν δωρεάν το Xbox One όταν αγοράζουν ένα Surface Pro 4\nΚυκλοφορίες ενημέρωσης των Windows 10 KB4284822 (build 16299.522)\nΚυκλοφορίες ενημέρωσης των Windows 10 KB4051963 (build 16299.98)\nαναβολή αναβαθμίσεων στα Windows 10\nπώς να αφαιρέσετε διαφημίσεις\nθέματα αρχιτεκτονικής windows 7\nπαιχνίδια με χρυσό Ιούνιο 2016


Ι.Ν.Αγίας Βαρβάρας Πατρών κ' Οσίου Σάββα: ...Δ Ω Σ Ε\nΔώσε το χέρι να πιαστεί\nαυτός που στο γκρεμό κυλάει.\nδώσε αγάπη και ψωμί\nστο χέρι που ζητάει.\nΔώσε της γνώσης το σπυρί\nστο χέρσο το χωράφι.\nΘα λάμψει τούτο μιαν αυγή\nΔώσε τη φλόγα της καρδιάς\nτου ορφανεμένου του παιδιού\nπου έχασε τ’ αστέρια.\nΚαι στα χιονάτα τα μαλλιά\nΜες τη φουρτούνα της ζωής\nΚαι πληρωμή μην καρτερείς\nγι’ αυτή την προσφορά.\nΗ αγάπη δώρο σου΄δωσε\n«Η Δράση μας», τ. 471\nΕτικέτες Η Δράση μας, Ποίηση


«Έτσι τελειώνει η δημοκρατία;» – Clevernews\nτου Ντέιβιντ Ράνσιμαν από τις εκδόσεις Πατάκη\nΗ δημοκρατία έχει πεθάνει εκατοντάδες φορές στην Ιστορία σε ολόκληρο τον κόσμο. Πιστεύουμε ότι ξέρουμε τι σημαίνει αυτό κάθε φορά: δημιουργείται χάος και επεμβαίνει ο στρατός για να «αποκαταστήσει» την τάξη, ώσπου ο λαός να εμπνεύσει εμπιστοσύνη ότι μπορεί να φροντίσει ο ίδιος τις υποθέσεις του – αν έρθει ποτέ η μέρα αυτή, που συχνά δεν έρχεται. Ίσως, όμως, εστιάζουμε στις λάθος απειλές. Στο Έτσι τελειώνει η δημοκρατία; ο Βρετανός κορυφαίος πολιτικός επιστήμονας κάνει μια επισκόπηση του πολιτικού τοπίου της Δύσης και μας δείχνει πώς να αναγνωρίζουμε τα νέα ανησυχητικά σημεία των καιρών. Ο Ράνσιμαν καταπιάνεται με τα πραξικοπήματα στην Ελλάδα, από την αρχαιότητα ως το 1967, με τον πυρηνικό πόλεμο, με την καταστροφή του περιβάλλοντος και με τα πιο ειδεχθή εγκλήματα και μας αποκαλύπτει πώς οι αλλαγές που έχουν συντελεστεί στις κοινωνίες μας –που πλέον είναι πολύ εύπορες, πολύ μεγάλες σε ηλικία, πολύ δικτυωμένες– καθιστούν απίθανο το ενδεχόμενο μιας κατάρρευσης αντίστοιχης με το παρελθόν. Η ιστορία δεν επαναλαμβάνεται ποτέ. Σοβαρό κίνδυνο για το μέλλον των δημοκρατιών μας συνιστά η προϊούσα σήψη των θεσμών μας. Όλα τα πολιτικά συστήματα φτάνουν στο τέλος τους. Το βιβλίο αυτό, γραμμένο με οίστρο και σφρίγος, μας βοηθάει να στοχαστούμε πάνω στο άλλοτε αδιανόητο. Ποιες θα είναι οι συνέπειες μιας γενικής αποτυχίας της δημοκρατίας τον εικοστό πρώτο αιώνα; Θα μπορούσε να διαδεχθεί τη δημοκρατία κάτι καλύτερο;\nΟ Ντέιβιντ Ράνσιμαν είναι καθηγητής Πολιτικής στο Πανεπιστήμιο του Cambridge και πρόεδρος του Τμήματος Πολιτικής και Διεθνών Σπουδών. Έχει γράψει, μεταξύ άλλων, τα Political Hypocricy, The Confidence Trap και Politics (Πολιτική, Εκδ. Πατάκη, 2016). Είναι διευθυντής του ερευνητικού προγράμματος Conspiracy and Democracy, που χρηματοδοτείται από το Ίδρυμα Leverhulme. Γράφει τακτικά για την πολιτική στο London Review of Books και είναι ο οικοδεσπότης του διεθνώς καταξιωμένου podcast Τalking Politics.ΣΕΙΡΑ: ΚΟΙΝΩΝΙΚΕΣ ΚΑΙ ΠΟΛΙΤΙΚΕΣ ΕΠΙΣΤΗΜΕΣ/ ΣΕΙΡΑ «ΚΟΣΜΟΣ»


Κλίμα Grudziądz - meteoblue\n30 χρόνια ιστορικών δεδομένων καιρού για την τοποθεσία Grudziądz μπορούν να αποκτηθούν με το history+. Κάντε λήψη μεταβλητών όπως η θερμοκρασία, ο άνεμος, τα σύννεφα και ο υετός σε μορφή αρχείου CSV για οποιοδήποτε μέρος στη Γη. Οι τελευταίες 2 εβδομάδες δεδομένων καιρού για την τοποθεσία Grudziądz είναι διαθέσιμες για δωρεάν αξιολόγηση εδώ.\nΗ «ημερήσια μέση μέγιστη" (συμπαγής κόκκινη γραμμή) δείχνει τη μέγιστη θερμοκρασία μιας μέσης ημέρας για κάθε μήνα για Grudziądz. Ομοίως, "ημερήσια μέση ελάχιστη" (συμπαγής μπλε γραμμή) δείχνει τη μέση ελάχιστη θερμοκρασία. Οι ζεστέςημέρες και κρύες νύχτες (διακεκομμένες κόκκινες και μπλε γραμμές) δείχνουν τον μέσο όρο της πιο ζεστής μέρας και πιο κρύας νύχτας του κάθε μήνα για τα τελευταία 30 χρόνια. Για τον προγραμματισμό των διακοπών σας, θα πρέπει να αναμένετε τις μέσες θερμοκρασίες, και να είστε προετοιμασμένοι για πιο ζεστές και πιο κρύες ημέρες. Οι εντάσεις του ανέμου δεν εμφανίζονται από προεπιλογή, αλλά μπορούν να ενεργοποιηθούν στο κάτω μέρος του γραφήματος.\nΤο διάγραμμα μέγιστης θερμοκρασίας για Grudziądz εμφανίζει πόσες ημέρες ανά μήνα επιτυγχάνονται συγκεκριμένες θερμοκρασίες. Το Dubai, μια από τα πιο θερμές πόλεις πάνω στη Γη, δεν έχει κάτω από 40 ° C σχεδόν καμία ήμερα τον Ιούλιο. Μπορείτε επίσης να δείτε τους κρύους χειμώνες στη Μόσχα όπου λίγες μέρες δεν φθάνουν ούτε τους -10 ° C ως ημερήσιο μέγιστο.\nΤο διάγραμμα υετού για Grudziądz δείχνει πόσες ημέρες ανά μήνα, επιτυγχάνονται ορισμένα ποσά υετού. Σε τροπικά και μουσωνικά κλίματα, τα ποσά μπορεί να υποεκτιμόνται.\nΤο διάγραμμα για Grudziądz δείχνει τις ημέρες ανά μήνα, κατά τις οποίες ο άνεμος φθάνει μια ορισμένη ταχύτητα. Ένα ενδιαφέρον παράδειγμα είναι το Οροπέδιο του Θιβέτ, όπου ο μουσώνας δημιουργεί σταθερά ισχυρούς ανέμους από τον Δεκέμβριο μέχρι τον Απρίλιο και ασθενείς ανέμους από τον Ιούνιο μέχρι τον Οκτώβριο.\nΤο ροδόγραμμα για Grudziądz δείχνει πόσες ώρες ετησίως ο άνεμος φυσάει από την υποδεικνυόμενη διεύθυνση. Παράδειγμα ΝΔ: ο άνεμος φυσά από τα Νότιο-Δυτικά (ΝΔ) πρός τα Βορειοανατολικά (ΒΑ). Στο Cape Horn, το νοτιότερο σημείο της Νότιας Αμερικής, υπάρχει ένας συνεχής ισχυρός δυτικός άνεμος, γεγονός που καθιστά τη διέλευση από την Ανατολή πρός τη Δύση πολύ δύσκολη, ειδικά για ιστιοπλοϊκά σκάφη.


Πλεόνασμα 2,1 δισ. ευρώ παρουσίασε στο 10μηνο 2015 το ισοζύγιο τρεχουσών συναλλαγών - CNN.gr\nΠλεόνασμα 2,1 δισ. ευρώ παρουσίασε στο 10μηνο 2015 το ισοζύγιο τρεχουσών συναλλαγών\nΔευτέρα, 21 Δεκεμβρίου 2015 11:43\nΠλεόνασμα 2,1 δισ. ευρώ παρουσίασε το ισοζύγιο τρεχουσών συναλλαγών την περίοδο Ιανουαρίου - Οκτωβρίου 2015, έναντι ελλείμματος 403 εκατ. ευρώ στην αντίστοιχη περίοδο του 2014. Η εξέλιξη αυτή οφείλεται στα capital controls εξ αιτίας των οποίων συρρικνώθηκε η δαπάνη για εισαγωγές.\nΣύμφωνα με τα στοιχεία της Τράπεζας της Ελλάδος βελτίωση κατέγραψε στο 10μηνο το ισοζύγιο αγαθών και υπηρεσιών, το οποίο σημείωσε πλεόνασμα 1,9 δισ. ευρώ έναντι ελλείμματος 1,4 δισ. ευρώ την ίδια περίοδο του 2014, κυρίως λόγω του περιορισμού της δαπάνης για εισαγωγές.\nΣυνολικά, οι εισπράξεις από εξαγωγές αγαθών και υπηρεσιών παρουσίασαν μείωση κατά 8%, αλλά οι αντίστοιχες δαπάνες για εισαγωγές μειώθηκαν με ταχύτερο ρυθμό, κατά 14,2%. Την ίδια περίοδο τα ισοζύγια πρωτογενών και δευτερογενών εισοδημάτων επιδεινώθηκαν.\nΤην περίοδο Ιανουαρίου - Οκτωβρίου 2015, το ισοζύγιο κεφαλαίων εμφάνισε πλεόνασμα 1,7 δισ. ευρώ, κατά 118 εκατ. ευρώ μικρότερο από εκείνο της ίδιας περιόδου του 2014.\nΠλεόνασμα 314 εκατ. ευρώ εμφάνισε τον Οκτώβριο του 2015 το ισοζύγιο τρεχουσών συναλλαγών, έναντι ελλείμματος 456 εκατ. ευρώ τον Οκτώβριο 2014. Η βελτίωση αυτή οφείλεται κυρίως στη μείωση του ελλείμματος του ισοζυγίου αγαθών, η οποία αντιστάθμισε τον περιορισμό του πλεονάσματος του ισοζυγίου υπηρεσιών, με αποτέλεσμα τη βελτίωση του ισοζυγίου αγαθών και υπηρεσιών. Επίσης, βελτίωση παρουσίασαν τα ισοζύγια πρωτογενών και δευτερογενών εισοδημάτων.\nΤο έλλειμμα του ισοζυγίου αγαθών συρρικνώθηκε κατά 721 εκατ. ευρώ σε σχέση με εκείνο του Οκτωβρίου του 2014, ως αποτέλεσμα κυρίως του περιορισμού των καθαρών πληρωμών για καύσιμα, λόγω της πτώσης των τιμών του πετρελαίου. Επίσης περιορίστηκαν σημαντικά και οι συναλλαγές που αφορούν αγοραπωλησίες πλοίων.\nΑυτό οφείλεται στη μη καταγραφή της σχετικής δραστηριότητας, στο βαθμό που οι εν λόγω συναλλαγές πραγματοποιήθηκαν εκτός του εγχωρίου τραπεζικού συστήματος λόγω των ελέγχων στην κίνηση κεφαλαίων. Συνολικά, παρατηρήθηκε μείωση των εξαγωγών και των εισαγωγών αγαθών, αλλά οι εισαγωγές μειώθηκαν με ρυθμό ταχύτερο από ό,τι οι εξαγωγές.\nΟΙΚΟΝΟΜΙΑ\t· CAPITAL CONTROL\t· ΤΡΑΠΕΖΑ ΤΗΣ ΕΛΛΑΔΑΣ\t· ΙΣΟΖΥΓΙΟ ΤΡΕΧΟΥΣΩΝ ΣΥΝΑΛΛΑΓΩΝ


Octavia Spencer » Ταινίες online σειρες με ελληνικους υποτιτλους δωρεάν Ucoz\nΘα λάβετε ειδοποίηση όταν προστεθεί νέα ταινία με Octavia Spencer\nΗ ιστορία της Madame C.J. Walker, μιας πλύστρας που δημιούργησε μια αυτοκρατορία για την περιποίηση των μαλλιών, και γίνεται η μια από τις ελάχιστες αυτοδημιούργητες Αφροαμερικανίδες εκατομμυριούχους\nΣειρές HDRip 6 772 5\nΤαινίες του 2020 BrRip 94 246 24\nΤαινίες του 2019 WebRip 14 325 13\nΣειρές HDRip 13 816 4\nΌλοι είναι ευπρόσδεκτοι στο σπίτι της MA. Μόνο που… για να επιστρέψεις σπίτι σου ασφαλής, θα χρειαστείς και λίγη τύχη. Η βραβευμένη με Oscar Οκτάβια Σπένσερ (The Help, The Shape of Water) υποδύεται την Σου Αν, μια φαινομενικά άκακη και μοναχική γυναίκα που ζει ήσυχα στην πόλη του Οχάιο. Όταν η έφηβη Μάγκι (την υποδύεται η Νταϊάνα Σίλβερς από το Glass) της ζητάει να αγοράσει αλκοόλ για εκείνη και την παρέα της, η Σου Αν βρίσκει την ευκαιρία να κάνει… νέους φίλους. Έτσι, λοιπόν, παραχωρεί στα παιδιά το υπόγειο του σπιτιού της για να διασκεδάσουν, ώστε να είναι ασφαλή και να μη χρειαστεί να οδηγήσουν στην επιστροφή υπό την επήρεια του αλκοόλ. Μπορεί να ακούγεται πολύ καλό για να είναι αληθινό ένα τέτοιο δώρο από «έναν μεγάλο», όμως στη συμφωνία υπάρχουν και κάποιοι κανόνες: Ένα από τα παιδιά πρέπει να παραμείνει νηφάλιο. Δεν πρέπει να βλασφημούν. Δεν πρέπει να ανέβουν στον επάνω όροφο. Και επιβάλλεται να την φωνάζουν «MA».\nΌσο η παρέα των παιδιών σταδιακά απομακρύνεται από τη συναναστροφή με τη ΜA και όσο δε χρειάζονται πια τη φιλοξενία της, η μυστηριώδης γυναίκα αρχίζει να γίνεται εμμονική και αυτό που αρχικά φάνταζε ως το τέλειο εφηβικό όνειρο αρχίζει να γίνεται εφιάλτης. Το σπίτι της MA μεταμορφώνεται από το καλύτερο μέρος της πόλης, στο χειρότερο μέρος της Γης!\nΤαινίες του 2019 WebRip 21 113 7


3. Η βασιλεία του Μιχαήλ Γ και η αυγή της Νέας Εποχής. Ιστορία Β΄ Γυμνασίου\nLike 3. Η βασιλεία του Μιχαήλ Γ και η αυγή της Νέας Εποχής. Ιστορία Β΄ Γυμνασίου SlideShare. Share 3. Η βασιλεία του Μιχαήλ Γ και η αυγή της Νέας Εποχής. Ιστορία Β΄ Γυμνασίου SlideShare.\n11. O Ιμπραήμ στην Πελοπόννησο - ο Παπαφλέσσας\nLike 11. O Ιμπραήμ στην Πελοπόννησο - ο Παπαφλέσσας SlideShare. Save 11. O Ιμπραήμ στην Πελοπόννησο - ο Παπαφλέσσας SlideShare. Share 11. O Ιμπραήμ στην Πελοπόννησο - ο Παπαφλέσσας SlideShare.\n10. O Mάρκος Mπότσαρης\nLike 10. O Mάρκος Mπότσαρης SlideShare. Save 10. O Mάρκος Mπότσαρης SlideShare. Share 10. O Mάρκος Mπότσαρης SlideShare.\n9. Η εκστρατεία του Δράμαλη\nLike 9. Η εκστρατεία του Δράμαλη SlideShare. Save 9. Η εκστρατεία του Δράμαλη SlideShare. Share 9. Η εκστρατεία του Δράμαλη SlideShare.\n7. H άλωση της Τριπολιτσάς\nLike 7. H άλωση της Τριπολιτσάς SlideShare. Save 7. H άλωση της Τριπολιτσάς SlideShare. Share 7. H άλωση της Τριπολιτσάς SlideShare.\n5 Η επανάσταση στα νησιά του Αιγαίου\nLike 5 Η επανάσταση στα νησιά του Αιγαίου SlideShare. Save 5 Η επανάσταση στα νησιά του Αιγαίου SlideShare. Share 5 Η επανάσταση στα νησιά του Αιγαίου SlideShare.\nLike 3. Η επανάσταση στην Πελοπόννησο SlideShare. Save 3. Η επανάσταση στην Πελοπόννησο SlideShare. Share 3. Η επανάσταση στην Πελοπόννησο SlideShare.\n2. Η εξέγερση της Μλδοβλαχίας\n5h ago, 25 views\nLike 2. Η εξέγερση της Μλδοβλαχίας SlideShare. Save 2. Η εξέγερση της Μλδοβλαχίας SlideShare. Share 2. Η εξέγερση της Μλδοβλαχίας SlideShare.\nLike 1. Η Φιλική Εταιρεία SlideShare. Save 1. Η Φιλική Εταιρεία SlideShare. Share 1. Η Φιλική Εταιρεία SlideShare.\n19. Η μάχη των πλαταιών και η ναυμαχία της μύκαλης\n6h ago, 28 views\nLike 19. Η μάχη των πλαταιών και η ναυμαχία της μύκαλης SlideShare. Save 19. Η μάχη των πλαταιών και η ναυμαχία της μύκαλης SlideShare. Share 19. Η μάχη των πλαταιών και η ναυμαχία της μύκαλης SlideShare.\n20h ago, 21 views\nLike 12. Η δεύτερη πολιορκία του Μεσολογγίου - ο Διονύσιος Σολωμός SlideShare. Save 12. Η δεύτερη πολιορκία του Μεσολογγίου - ο Διονύσιος Σολωμός SlideShare. Share 12. Η δεύτερη πολιορκία του Μεσολογγίου - ο Διονύσιος Σολωμός SlideShare.\nLike 14. Ο Φιλελληνισμός SlideShare. Save 14. Ο Φιλελληνισμός SlideShare. Share 14. Ο Φιλελληνισμός SlideShare.\nLike 15. Η παρέμβαση των Μεγάλων Δυνάμεων και η Ναυμαχία του Ναυαρίνου SlideShare. Save 15. Η παρέμβαση των Μεγάλων Δυνάμεων και η Ναυμαχία του Ναυαρίνου SlideShare. Share 15. Η παρέμβαση των Μεγάλων Δυνάμεων και η Ναυμαχία του Ναυαρίνου SlideShare.\nμαριάννα αλεξοπούλου 1061676_αιμιλία_γεωργίτση_1061663\nLike μαριάννα αλεξοπούλου 1061676_αιμιλία_γεωργίτση_1061663 SlideShare. Save μαριάννα αλεξοπούλου 1061676_αιμιλία_γεωργίτση_1061663 SlideShare. Share μαριάννα αλεξοπούλου 1061676_αιμιλία_γεωργίτση_1061663 SlideShare.\n1d ago, 81 views\nLike Έρμαν Έσε, Ο Λύκος. Κείμενα Β΄ Γυμνασίου SlideShare. Share Έρμαν Έσε, Ο Λύκος. Κείμενα Β΄ Γυμνασίου SlideShare.\n14. Οι δήμοι αναστατώνουν την πρωτεύουσα με τη στάση του νίκα\nLike 14. Οι δήμοι αναστατώνουν την πρωτεύουσα με τη στάση του νίκα SlideShare. Save 14. Οι δήμοι αναστατώνουν την πρωτεύουσα με τη στάση του νίκα SlideShare. Share 14. Οι δήμοι αναστατώνουν την πρωτεύουσα με τη στάση του νίκα SlideShare.\nLike 2. Οι Έλληνες κατακτούν τους Ρωμαίους με τον πολιτισμό τους SlideShare. Save 2. Οι Έλληνες κατακτούν τους Ρωμαίους με τον πολιτισμό τους SlideShare. Share 2. Οι Έλληνες κατακτούν τους Ρωμαίους με τον πολιτισμό τους SlideShare.\nLike 3. Η ρωμαϊκή αυτοκρατορία, μια υπερδύναμη του αρχαίου κόσμου SlideShare. Save 3. Η ρωμαϊκή αυτοκρατορία, μια υπερδύναμη του αρχαίου κόσμου SlideShare. Share 3. Η ρωμαϊκή αυτοκρατορία, μια υπερδύναμη του αρχαίου κόσμου SlideShare.\nLike 4. Η καθημερινή ζωή στην Αρχαία Ρώμη SlideShare. Save 4. Η καθημερινή ζωή στην Αρχαία Ρώμη SlideShare. Share 4. Η καθημερινή ζωή στην Αρχαία Ρώμη SlideShare.\nLike Εκπαίδευση και Πολιτισμός SlideShare. Save Εκπαίδευση και Πολιτισμός SlideShare. Share Εκπαίδευση και Πολιτισμός SlideShare.


Παγκύπριο Πρωτάθλημα, Β’ Σκέλος | Nereus.com.cy\nNereus.com.cyΕπιτυχίεςΠαγκύπριο Πρωτάθλημα, Β’ Σκέλος\nΠαγκύπριο Πρωτάθλημα, Β’ Σκέλος\nΠετυχημένη και δεύτερη παρουσία του Νηρέα στο Β΄ σκέλος του Παγκύπριου Πρωταθλήματος\nΤο Σωματείο συμμετείχε στο δεύτερο σκέλος του Παγκυπρίου πρωταθλήματος με 15 αθλητές .\nΤο αποτελέσματα κρίνονται ικανοποιητικά με 95% των αθλητών μας να καταλαμβάνουν τις τρεις πρώτες θέσεις στις κατηγορίες όπου αγωνίστηκαν. Συγκεκριμένα ο Νηρέας κατέκτησε 1 χρυσό, 6 αργυρά και 8 χάλκινα μετάλλια.\nΣτο πρωτάθλημα αυτό δεν παρατηρήθηκαν αγνίστηκες εκπλήξεις (και τι εκπλήξεις να παρατηρηθούν αφού Α σκέλος από το Β σκέλος είχαν μόνο 20 ημέρες διαφορά).\nΤο Β΄ σκέλος σημάδεψαν σοβαρά λάθη στην διαιτησία. Αθλητές σκόπιμα τερμάτισαν σε επαναληπτικό αγώνα με την πρύμνη, παραβιάζοντας κατάφορα το άρθρο 48 του Εθνικού Κανονισμού Κωπηλασίας και διακωμωδώντας το άθλημα θέτοντας σε κίνδυνο την ασφάλεια των συναθλητών τους. Παρ’ όλα αυτά η κούρσα των συγκεκριμένων αθλητών θεωρήθηκε έγκυρη.\nΕπίσης διαφάνηκε η δυσκολία της πραγματοποίησης των αγώνων όλων των κατηγοριών μέσα σε ένα σαββατοκύριακο. Κύριος λόγος γι’ αυτό, είναι η ανυπαρξία των απαραίτητων εγκαταστάσεων και των συνθηκών που επικρατούν στο φράγμα του Κούρη.\nΟι δυσκολίες αυτές είχαν επισημανθεί από τον Έφορο του Νηρέα Γιάννο Χαραλάμπους στην Τεχνική Επιτροπή που πραγματοποιήθηκε στις αρχές του χρόνου αλλά κανένα μέλος της Ομοσπονδίας δεν φάνηκε να έλαβε υπόψη τις τότε ανησυχίες του κου Χαραλάμπους.\nΣτα θετικά του Β σκέλους του πρωταθλήματος ήταν η μεγάλη συμμετοχή στους αγώνες και η πρέπει παρουσία ασθενοφόρου.\nΤο Γ΄ σκέλος του Παγκύπριου Πρωταθλήματος Κωπηλασίας θα πραγματοποιηθεί στις 26 και 27 Ιουνίου 2010.


Αυτόματη μετάφραση υποτίτλων στα βίντεο του YouTube – Log.gr – Τεχνολογικές Ειδήσεις\nΑυτόματη μετάφραση υποτίτλων στα βίντεο του YouTube\nΣυντάκτης: dimsis 7 Νοεμβρίου, 2008\nΤον Αύγουστο, το YouTube είχε προσθέσει τη δυνατότητα εισαγωγής υποτίτλων στα βίντεο ώστε να βοηθήσουν τους uploaders να αποκτήσουνε ακόμα μεγαλύτερο ακροατήριο.\nΤώρα προστέθηκε και η δυνατότητα της αυτόματης μετάφρασης των video που περιλαμβάνουν υποτίτλους. Για τη μετάφραση χρησιμοποιείται αυτόματα το Google Translate.\nΌπως φαίνεται και στην εικόνα, για να δείτε μια μετάφραση υποτίτλων στη γλώσσα που προτιμάτε, κάντε κλικ στο κάτω δεξιά βέλος και έπειτα στο μικρό τριγωνάκι δίπλα στα γράμματα CC. Αφού επιλέξετε τη γλώσσα στην οποία θέλετε να γίνει η μετάφραση πατήστε στο κουμπί “Translate”.\nΠερισσότερα στο blog του YouTube.


ΝΔ: Υποδείξεις για θέματα δημοκρατίας και ατομικών ελευθεριών δεν μπορεί να γίνονται από την Τουρκία\n Γερμανία: Η κυβέρνηση δεν σχολιάζει την ανάγνωση του Κορανίου στην Αγία Σοφία\n ΑΝΕΛ: Ο κ. Μητσοτάκης θέλει να εφαρμόσει στη χώρα μας σκληρά και ακραία νεοφιλελεύθερα μέτρα\n Μειώνεται το ελάχιστο απαιτούμενο κεφάλαιο για ένταξη στον αναπτυξιακό νόμο\n Γ. Κυρίτσης: Μέχρι τέλος Ιουνίου θα έχει ολοκληρωθεί η ανάπτυξη των υπηρεσιών ασύλου σε όλα τα νησιά\n Oι Πράσινοι της Γερμανίας επικρίνουν τον Β. Σόιμπλε για την στάση του στο θέμα της ελάφρυνσης του ελληνικού χρέους\n Π. Μοσκοβισί: Θα ήταν εξαιρετικά δύσκολο για την ΕΕ να δουλέψει με τον Τραμπ\n Τέχνη και απεξάρτηση συναντιούνται κάτω από την ίδια Στέγη\n Ο Αζωίδης έχασε την πρόκριση στο Ρίο για... 35 βαθμούς!\n Τη Δευτέρα η πρεμιέρα της προετοιμασίας για το Προολυμπιακό\n«Πολύ περισσότερο όταν αφορούν στους μουσουλμάνους Έλληνες πολίτες της Θράκης, όπου εφαρμόζονται πλήρως οι αρχές της ισονομίας και ισοπολιτείας», πρόσθεσε ο κ. Κουμουτσάκος.\n«Η γερμανική κυβέρνηση δεν σχολιάζει», ήταν η απάντηση εκπροσώπου της Καγκελαρίας σε γραπτή ερώτηση που υπέβαλε χθες το ΑΠΕ-ΜΠΕ σχετικά με την ανάγνωση του Κορανίου στην Αγία Σοφία της Κωνσταντινούπολης και με το εάν θα μπορούσε να αποτελεί αντίδραση της Άγκυρας στην έγκριση του ψηφίσματος για την Γενοκτονία των Αρμενίων από το ομοσπονδιακό Κοινοβούλιο ή στην σκλήρυνση της στάσης της Ευρωπαϊκής Ένωσης στο θέμα απελευθέρωσης της βίζας.\nΑπαντώντας σε ανάλογη ερώτηση που υπεβλήθη πριν από λίγο στην τακτική ενημέρωση των συντακτών, ο εκπρόσωπος του γερμανικού υπουργείου Εξωτερικών Μάρτιν Σέφερ δήλωσε άγνοια, ενώ όταν επισημάνθηκε ότι κάποιοι Τούρκοι πολιτικοί έκαναν λόγο για «αντίδραση στο ψήφισμα της Bundestag», περιορίστηκε να δηλώσει «μπορεί, αλλά, όπως ανέφερα, δεν γνωρίζω το γεγονός».\n«Οι Έλληνες πολίτες γνωρίζουν πολύ καλά ότι ο κ. Μητσοτάκης θέλει να εφαρμόσει στη χώρα μας σκληρά και ακραία νεοφιλελεύθερα μέτρα, που θα φέρουν τη σφραγίδα του ΔΝΤ και μόνο. Αυτές τις πολιτικές εφάρμοσε ως υπουργός της αλήστου μνήμης κυβέρνησης Σαμαρά: Απολύσεις, περικοπές και ξανά απολύσεις» δήλωσε η εκπρόσωπος Τύπου των Ανεξάρτητων Ελλήνων, Μανταλένα Παπαδοπούλου, για την ομιλία του προέδρου της ΝΔ στο συνέδριο της «Ναυτεμπορικής».\n«Κατά τα άλλα, ο κ. Μητσοτάκης θα έχει άπλετο χρόνο μπροστά του να κάνει όσα όνειρα θερινής νυκτός επιθυμεί» κατέληξε η κ. Παπαδοπούλου.\nΣτις 100.000 ευρώ, από 150.000 ευρώ, ορίζεται το ελάχιστο κεφάλαιο επενδυτικού σχήματος για τις πολύ μικρές επιχειρήσεις που μπορούν να υπαχθούν στον αναπτυξιακό νόμο, με νομοτεχνική βελτίωση που κατέθεσε στο σχέδιο νόμου, ο υπουργός Οικονομίας Γιώργος Σταθάκης. Αντίστοιχα, το ελάχιστο κεφάλαιο για τις Κοινωνικές Συνεταιριστικές Επιχειρήσεις (Κοιν.Σ.Επ.), τους Αγροτικούς Συνεταιρισμούς (ΑΣ), τις Ομάδες Παραγωγών (ΟΠ), και τις Αγροτικές Εταιρικές Συμπράξεις (ΑΕΣ), ορίζονται στα 75.000 ευρώ, από 100.000 ευρώ.\nΜε άλλες νομοτεχνικές βελτιώσεις, υποχρεώνονται όσοι υποβάλουν επενδυτικά σχέδια να διασφαλίζουν τις συνθήκες για την προσβασιμότητα των ΑΜΕΑ στους χώρους της επένδυσης, ενώ διευκρινίζεται ότι για την υπαγωγή στον αναπτυξιακό νόμο απαιτείται μία κερδοφόρα χρήση κατά την επταετία πριν από τη διαχειριστική χρήση της αίτησης υπαγωγής.\nΠαρεμβαίνοντας στη συζήτηση κατά την κοινή συνεδρίαση των αρμοδίων επιτροπών στη Βουλή, ο υπουργός Οικονομίας είπε ότι με τον νέο αναπτυξιακό νόμο γίνεται μια τομή, κάνουμε μια τομή και ενισχύεται η μικρομεσαία, η πρωτογενής παραγωγή και η καινοτομία, και χαρακτήρισε "ανισομερείς" τους προηγούμενους αναπτυξιακούς νόμους.\n«Οι προηγούμενοι νόμοι ήταν 32 δισ. ευρώ για την περίοδο 1998 έως το 2014, και δύο κλάδοι -ενέργεια και ξενοδοχεία- είχαν το 76% του προϋπολογισμού. Μόλις 120 επιχειρήσεις έλαβαν τεράστια χρηματοδότηση και επιπροσθέτως από τους παλαιούς αναπτυξιακούς νόμους κληρονομούνται 6.000 επενδυτικά σχέδια. Αυτό δείχνει ανισομέρεια αν μη τι άλλο», τόνισε.\nΜε την πλήρη ανάπτυξη των υπηρεσιών ασύλου που θα έχει γίνει σε όλα τα νησιά μέχρι τέλος Ιουνίου, σκοπεύει η κυβέρνηση να αποσυμφορήσει τα νησιά και να αντιμετωπίσει την έκρυθμη κατάσταση που παρατηρείται το τελευταίο διάστημα στα χοτ σποτ.\nΜιλώντας σήμερα στο σταθμό Αιγαίου της ΕΡΤ, ο εκπρόσωπος τύπου του συντονιστικού για το προσφυγικό Γιώργος Κυρίτσης, τόνισε ,ότι, από αυτή την εβδομάδα και μέχρι τέλος Ιουνίου, θα ολοκληρωθεί η ανάπτυξη των υπηρεσιών ασύλου και στη Χίο και στη Σάμο που αυτή τη στιγμή υπολειτουργούν, με στόχο να εξετάζονται 200 υποθέσεις την ημέρα σε όλα τα hot spot από το τέλος Ιουνίου και μετά.\nΟ κ. Κυρίτσης αναγνώρισε ότι δημιουργούνται προβλήματα από την μεγάλη παραμονή προσφύγων και μεταναστών στα νησιά αλλά όπως είπε πέραν της επίσπευσης της διαδικασίας εξέτασης αιτημάτων ασύλου, δεν υπάρχει κάποιος άλλος σχεδιασμός για την αντιμετώπισή τους.\n«Ουσιαστικές ελαφρύνσεις του χρέους θα γίνουν από το 2018. Είναι πολύ αργά και πολύ αόριστη η υπόσχεση ότι θα δοθεί στην Ελλάδα αυτό που κυρίως χρειάζεται, δηλαδή σταθερότητα», είπε ο Ζβεν-Κρίστιαν Κίντλερ, επικεφαλής της Επιτροπής Προϋπολογισμού του κόμματος των Πρασίνων στη γερμανική Βουλή, σε συνέντευξή του στην οικονομική εφημερίδα Handelsblatt. Κατά συνέπεια αυτό θα οδηγήσει σε περισσότερη φτώχια και ανεργία στη Ελλάδα, προσέθεσε.\nΟ Ζ-Κ Κίντλερ κατηγόρησε τον Γερμανό υπουργό Οικονομικών ότι μπλοκάρει τις αναγκαίες ελαφρύνσεις. «Ο Βόλφγκανγκ Σόιμπλε μετέθεσε τις αναγκαίες ελαφρύνσεις, οι οποίες θα γίνουν ούτως ή άλλως, για μετά τις βουλευτικές εκλογές, διότι το Χριστιανοδημοκρατικό κόμμα είναι διχασμένο στο θέμα αυτό. Αυτό είναι δειλό και ανειλικρινές απέναντι στον γερμανικό λαό», είπε ο πράσινος πολιτικός.\nΙδιαίτερα άξιο κριτικής είναι το γεγονός ότι τα κέρδη της ΕΚΤ από την πώληση ελληνικών ομολόγων δεν θα δοθούν στην Ελλάδα όπως συμφωνήθηκε το 2012, είπε επίσης ο Ζ-Κ Κίντλερ, ο οποίος ζήτησε περαιτέρω παραχωρήσεις προς τη Ελλάδα. «Ένα είναι ξεκάθαρο», είπε, «η καταστροφική πολιτική απέτυχε. Τώρα η Ελλάδα χρειάζεται επιτέλους αέρα γα να αναπνεύσει. Δεν επιτρέπεται να υπάρξουν οιονεί αυτόματες περικοπές του προϋπολογισμού οι οποίες θα πνίξουν ακόμα περισσότερο την (ελληνική) οικονομία». Αναγκαίοι είναι «οι ρεαλιστικοί και εφικτοί στόχοι του προϋπολογισμού και οι λογικές επενδύσεις υπό την έννοια ενός νέου πράσινου deal», προσέθεσε ο βουλευτής των Πρασίνων και τόνισε ότι η Ελλάδα τήρησε «σε μεγάλο βαθμό» τις συμφωνίες με τους δανειστές. Επομένως είναι «σωστό και καλό» να δοθεί η εκκρεμής δόση.\nΟ ευρωπαίος επίτροπος Πιέρ Μοσκοβισί δήλωσε σήμερα ότι θα είναι "εξαιρετικά δύσκολο" για την ΕΕ να "εργαστεί με μια κυβέρνηση Τραμπ", αν ο ρεπουμπλικανός υποψήφιος για την προεδρία των ΗΠΑ κερδίσει τις εκλογές τον Νοέμβριο.\n"Η Ευρωπαϊκή Επιτροπή δεν έχει πάρει θέση" αναφορικά με την υποψήφια των Δημοκρατικών Χίλαρι Κλίντον και τον Ντόναλντ Τραμπ, διαβεβαίωσε αρχικά ο ευρωπαίος επίτροπος Οικονομικών, σε συνέντευξύη του σε γαλλικά μέσα ενημέρωσης.\nΜουσική, θέατρο, εικαστικά, ταινίες μικρού μήκους. Για δύο ημέρες, 22 και 23 Ιουνίου, οι δημιουργικές ομάδες του ΚΕΘΕΑ φιλοξενούνται στη Στέγη του Ιδρύματος Ωνάση. Ένα διήμερο τέχνης, ελπίδας και αυθεντικής επικοινωνίας με το πάθος για δημιουργία, που αφυπνίζεται όταν οι άνθρωποι αλλάζουν ζωή και διεκδικούν μία ισότιμη θέση στην κοινωνία. Οι εικαστικές εκθέσεις θα διαρκέσουν έως τις 26 Ιουνίου, Παγκόσμια Ημέρα κατά των Ναρκωτικών.\nΔίπλα στις δημιουργικές ομάδες του ΚΕΘΕΑ βρίσκονται καλλιτέχνες και εθελοντές, που πιστεύουν στη δύναμη της τέχνης να ενώνει και στο όραμα μίας κοινωνίας χωρίς αποκλεισμούς: Ανάμεσά τους ο Αλέξανδρος Αβραμίδης, ο Στάθης Δρογώσης, η Τζωρτζίνα Καραχάλιου, ο Κώστας Κωνσταντάτος, ο Ηλίας Μαμαλάκης, ο Δημήτρης Μητσοτάκης και η Γιώτα Νέγκα.\nΤα έσοδα θα διατεθούν για την ενίσχυση των δημιουργικών ομάδων που λειτουργούν στο πλαίσιο των θεραπευτικών προγραμμάτων του ΚΕΘΕΑ.\nΓια λιγότερους από 40 βαθμούς έχασε την Ολυμπιακή πρόκριση ο Γιώργος Αζωίδης. Στις οριστικές λίστες που ανακοινώθηκαν από την Παγκόσμια Ομοσπονδία Τζούντο (IJF), μέσω των οποίων «σφραγίστηκαν» και τα «εισιτήρια» για τους Αγώνες του Ρίο, o αθλητής της Χαλκιδικής συγκέντρωσε 492 βαθμούς, 35 λιγότερους από τον Πορτογάλο Νούνο Σαράιβα, ο οποίος πήρε την Continental quota, δηλαδή την ηπειρωτική πρόκριση (τη μία από τις δύο) για λογαριασμό της Ευρώπης. Ο Αζωίδης κατέλαβε την 42η θέση της Ολυμπιακής κατάταξης των -73 κιλών, με τους πρώτους 32 (μετά και τις προσθαφαιρέσεις λόγω διπλοεγγραφής χωρών) να εξασφαλίζουν την απευθείας πρόκρισης για το Ρίο.\nΤην Δευτέρα (13/6, 18:30) θα ξεκινήσει η προετοιμασία της εθνικής ανδρών για το Προολυμπιακό τουρνουα του Τορίνο (4-9/7), όπως ανακοίνωσε η Ελληνική Ομοσπονδία Καλαθοσφαίρισης. Αναλυτικα η ανακοίνωση της ΕΟΚ:\n«Τη Δευτέρα 13/06 στις 18.30 θα πραγματοποιηθεί στο ΟΑΚΑ η πρώτη προπόνηση της Εθνικής Ανδρών, εν όψει του Προολυμπιακού Τουρνουά στο Τορίνο (04-09/07). Ο προπονητής της εθνικής ομάδας, Φώτης Κατσικάρης, θα είναι στη διάθεση των εκπροσώπων του Τύπου από τις 17.30. Από πλευράς παικτών, λόγω των απουσιών που είναι πολύ πιθανό να υπάρξουν εξαιτίας των εξελισσόμενων αγωνιστικών υποχρεώσεων, θα γίνουν σύντομες δηλώσεις από δύο εκ των παρόντων λίγο πριν από την έναρξη της προπόνησης και στη συνέχεια θα υπάρχει δυνατότητα λήψης πλάνων στα πρώτα λεπτά της προπόνησης. Σύμφωνα με τον προγραμματισμό που έχει γίνει, θα πραγματοποιηθεί media day όταν η ομάδα θα είναι πλήρης. Για τις λεπτομέρειες της συνάντησης της ερχόμενης Δευτέρας (13/06) θα υπάρξει νεότερη αναλυτική ενημέρωση».\nana2html v2.01 run on Wednesday, 8 June 2016 - 14:32:28 UTC


Η αύξηση των ακραίων καιρικών συνθηκών υπονομεύει την ικανότητα των δασών να προστατεύουν το κλίμα\nΠαρθένο Δάσος Φρακτού [κοντά στην Σταυρούπολη], μια περιοχή με μοναδικής ομορφιάς τοπία, ψηλά και άγρια βουνά και παρθένα δάση. Είναι το πιο άγριο δάσος της χώρας μας και αποτελεί ένα από τα ελάχιστα, εναπομείναντα, αδιατάρακτα δασικά οικοσυστήματα της Ευρώπης.\nΤα δάση προστατεύουν το κλίμα. Ένα μέλλον με περισσότερες καταιγίδες θα σήμαινε πρόβλημα .Τα δέντρα αποτελούν κρίσιμο μέρος του κύκλου του άνθρακα, στον οποίο ο άνθρακας κινείται μεταξύ της ατμόσφαιρας, των ωκεανών και της γης. Αφαιρούν το ατμοσφαιρικό διοξείδιο του άνθρακα, ενσωματώνοντας τον άνθρακα στους ιστούς τους καθώς μεγαλώνουν. Σε όλο τον κόσμο, τα δάση είναι καθαρή αποθήκη άνθρακα, αφαιρώντας 1-2 δισεκατομμύρια τόνους από την ατμόσφαιρα κάθε χρόνο. Αυτό είναι ένα σημαντικό μέρος των περίπου 10 δισεκατομμυρίων τόνων άνθρακα που διοχετεύονται στον αέρα με καύση ορυκτών καυσίμων και άλλες ανθρώπινες δραστηριότητες.Όταν ένα δάσος καταστρέφεται, η νεκρή βλάστηση τελικά αποσυντίθεται, επιστρέφοντας τον άνθρακα στην ατμόσφαιρα. Το ποσό μπορεί να είναι τεράστιο: μια μελέτη των ζημιών μετά τον τυφώνα Κατρίνα το 2005 διαπίστωσε ότι η καταιγίδα σκότωσε ή κατέστρεψε σοβαρά 320 εκατομμύρια δέντρα στην ακτή του Κόλπου, που περιείχαν περίπου 100 εκατομμύρια τόνους άνθρακα. Τα δάση χρειάζονται λίγο χρόνο για να ανακάμψουν όμως αυτό που αρχικά ανακάμπτει δεν είναι πάντα αυτό που υπήρχε πριν.Αν αυτός ο κύκλος ζημιών και αναγέννησης - που οι οικολόγοι ονομάζουν καθεστώς διαταραχής - συμβαίνει συχνότερα, καθώς οι ακραίες καταιγίδες γίνονται πιο συχνές, κάποια δάση μπορεί ποτέ να μην ανακάμψουν εντελώς. Επί δεκαετίες, η μείωση του αποθηκευμένου άνθρακα πιθανόν να γίνει μόνιμη. Περισσότερος άνθρακας από την ανθρώπινη δραστηριότητα θα παραμείνει στην ατμόσφαιρα για να συμβάλει στην αλλαγή του κλίματος ή θα πρέπει να καταργηθεί με άλλους τρόπους.Πηγή-nytimes.com


Πανεπιστήμια: Πανίσχυρα συμβούλια, διορισμένοι πρυτάνεις - ΤΑ ΝΕΑ\ntanea.gr > Ελλάδα > Παιδεία > Πανεπιστήμια: Πανίσχυρα συμβούλια, διορισμένοι πρυτάνεις\nΓια να ανακοπεί η παρακμή\nΜάρνυ Παπαματθαίου 31 Μαρτίου 2021 | 05:44\nH μάχη για την εξουσία στα ΑΕΙ ξεκινάει φέτος το καλοκαίρι. Και φαίνεται ότι φέρνει θύελλα στα ανώτατα ιδρύματα της χώρας, στη διοίκηση των οποίων αναμένονται σαρωτικές αλλαγές, με τις εκλογικές διαδικασίες να περιορίζονται στο ελάχιστο και την εξουσία να συγκεντρώνεται σε πέντε - έξι άτομα ανά ίδρυμα. Τι σημαίνει αυτό; Κάθε Παρασκευή στο κτίριο του Αμαρουσίου συναντιούνται τα μέλη της νέας επιτροπής που πρόσφατα συγκροτήθηκε από την ηγεσία του, ακριβώς για να μελετήσει την τελική μορφή του νέου νόμου - πλαισίου στα ΑΕΙ. Ο οποίος μοιάζει περίπου με το Γεφύρι της Αρτας, καθώς… γκρεμίζεται και ξαναχτίζεται από την αρχή επί ενάμιση χρόνο.\nΓιατί; Γιατί ο τρόπος επιλογής της διοίκησης των πανεπιστημίων αποδεικνύεται ένα από τα κρισιμότερα ζητήματα για το υπουργείο Παιδείας (μαζί με το εξεταστικό σύστημα), καθώς στο πρόσφατο παρελθόν έχει γεννήσει «κινήματα» ανταρτών πρυτάνεων, έχει οδηγήσει σε καταλήψεις και κινητοποιήσεις μηνών και βεβαίως στον πολιτικό καταποντισμό υπουργών και κυβερνήσεων. Κατά πολλούς, δε, τα πανεπιστήμια «βασιλεύουν» στη χώρα μας περισσότερο από τις ίδιες τις κυβερνήσεις, αφού αποτελούν το φυτώριο των στελεχών τους, τον κρυφό πόθο των μισών πολιτικών της χώρας και (τελικά) τη βασική οδό κοινωνικής αποδοχής κάθε πολίτη της.\nΚάθε Παρασκευή, λοιπόν, τα μέλη της νεοσύστατης επιτροπής του υπουργείου Παιδείας συναντιούνται και ανταλλάσσουν απόψεις για τη νέα μορφή που θα έχει η ανώτατη εκπαίδευση. Στην επιτροπή συμμετέχουν νομικοί από την Αθήνα και τη Θεσσαλονίκη.\nΗ άποψη που έχει σχηματιστεί από την ηγεσία του υπουργείου Παιδείας είναι ότι τα νέα συμβούλια των ΑΕΙ (που έρχονται να αναβιώσουν στην πρώτη μορφή του τον αρχικό νόμο Διαμαντοπούλου) θα πρέπει να είναι πανίσχυρα και η βασική Αρχή εξουσίας στα ανώτατα ιδρύματα. Η θέση του πρύτανη και της Συγκλήτου, έτσι, υποβαθμίζεται. Γι' αυτόν τον λόγο και το υπουργείο Παιδείας σχεδιάζει να ζητήσει από τα μέλη των νυν πρυτανικών συμβουλίων των ΑΕΙ να συμμετάσχουν στο «πείραμά» του ως τα πρώτα εσωτερικά μέλη των νέων συμβουλίων διοίκησης, ώστε να εξασφαλίσει τη συναίνεσή τους. Ωστόσο, όπως δείχνει το ρεπορτάζ των «ΝΕΩΝ», οι περισσότεροι πρυτάνεις μεγάλων ΑΕΙ, αν τους ζητηθεί, είναι έτοιμοι να το αρνηθούν.\nΣενάρια για τη σύσταση\nΤα βασικά σενάρια για τη σύσταση των συμβουλίων ΑΕΙ είναι τα εξής:\n- Πρώτο και επικρατέστερο ως σήμερα: εκλογή πέντε - έξι εσωτερικών μελών από την ακαδημαϊκή κοινότητα κάθε ιδρύματος με ψήφο μόνο καθηγητών ΑΕΙ.\nΤα εσωτερικά μέλη επιλέγουν τα υπόλοιπα (ισάριθμα) εξωτερικά μεταξύ ΑΕΙ Ελλάδας ή εξωτερικού και ενδεχομένως άλλων φορέων. Τα μέλη συμβουλίων (στο σύνολό τους) επιλέγουν πρύτανη (μεταξύ των εσωτερικών μελών). Ο πρύτανης θα ασχολείται κυρίως με τα ακαδημαϊκά θέματα.\nΑκόμη, τα μέλη συμβουλίων επιλέγουν και τους κοσμήτορες των σχολών. Οι εκλογικές διαδικασίες παραμένουν όμως στα τμήματα των ΑΕΙ που διατηρούνται ως η βασική ακαδημαϊκή μονάδα και δεν απορροφώνται διοικητικά από τις σχολές.\n- Δεύτερο σενάριο και ασθενέστερο: εκλογή εσωτερικών μελών συμβουλίων που στη συνέχεια θα επιλέγουν τα εξωτερικά. Ο ρόλος τους, γνωμοδοτικός, συμβουλευτικός και επικεντρωμένος στην οικονομική διαχείριση. Ομως, θα απαιτείται η σύμφωνη γνώμη των συμβουλίων σε όλες τις αποφάσεις των πρυτάνεων σε σημαντικά θέματα στρατηγικού σχεδιασμού. Εκλογές και για ανάδειξη πρύτανη που παραμένει η βασική δύναμη στη διοίκηση ΑΕΙ.\nΟ νέος νόμος για τα ΑΕΙ αναμένεται (εάν τελικά κατατεθεί) ως τον Αύγουστο.\nΗ μορφή διακυβέρνησης των πανεπιστημίων που αποτελείται από ένα συμβούλιο το οποίο επιλέγει τον πρύτανή τους εφαρμόζεται στις ΗΠΑ (όπου όμως τα πανεπιστήμια έχουν τελείως διαφορετικό τρόπο χρηματοδότησης και δεν χρηματοδοτούνται κυρίως από το κράτος, όπως στην Ελλάδα) αλλά και σε χώρες της Ευρώπης.\nΣτην Ευρώπη, η σύνθεση και ο ρόλος των συμβουλίων διαφέρουν μεταξύ των χωρών. Σε ορισμένες έχουν τον ρόλο του εποπτικού οργάνου, που διαχωρίζεται σαφώς από τον ρόλο του εκτελεστικού οργάνου, ενώ σε άλλες το εποπτικό συμβούλιο έχει και σαφείς εξουσίες λήψης αποφάσεων. Συνήθως, ο ρόλος τους είναι να διασφαλίζουν τα συμφέροντα του ιδρύματος και ότι αυτό συμμορφώνεται με τους εθνικούς νόμους και κανονισμούς ή να εγκρίνουν ετήσιες εκθέσεις απολογισμού και οικονομικές εκθέσεις.\nΗ σύνθεση των συμβουλίων ποικίλλει είτε μόνο με εξωτερικά μέλη είτε με συνδυασμό εσωτερικών και εξωτερικών μελών. Στην Αυστρία, την Τσεχία, την Ολλανδία και τη Σλοβακία, το συμβούλιο αποτελείται μόνο από εξωτερικά μέλη. Σε άλλες χώρες, όπως η Δανία, η Ιρλανδία, η Ιταλία ή η Σουηδία, την πλειοψηφία αποτελούν τα εξωτερικά μέλη, αλλά συμμετέχουν και εσωτερικοί φορείς. Στη Λιθουανία, την Πορτογαλία, τη Σλοβενία και τη Νορβηγία υπάρχει ισότιμη συμμετοχή.\nΟσον αφορά την εκλογή πρύτανη, σε ορισμένες χώρες της Ευρώπης οι πρυτάνεις εκλέγονται από την ακαδημαϊκή κοινότητα. Τέλος, σε κάποιες χώρες ο πρύτανης, που λειτουργεί ως εκτελεστικός διευθυντής, διορίζεται από το υπουργείο ή ο προτεινόμενος υποψήφιος χρειάζεται υπουργική έγκριση.\n«Είχα μέσα μου απωθημένο που δεν πήγα σε δραματική σχολή» εξομολογείται ο Δημήτρης Λάλος


FAT WHITE FAMILY «FEET», το τραγούδι της Δευτέρας (Video) - viewtag.gr\nHomeART - isFAT WHITE FAMILY «FEET», το τραγούδι της Δευτέρας (Video)\n28/01/2019 Θοδωρής Σουρβίνος\nΠολυαναμενόμενη η επιστροφή των άγγλων Fat White Family. Serfs Up ο τρομερός τίτλος του τρίτου τους album και το πρώτο δείγμα πολύ φιλόδοξο και από κάθε πλευρά εντυπωσιακό. Feet o τίτλος του.\nΑρκετά 80s μεγάλη dance pop. Κλασικός ήχος και πολύ έντονος ραδιοφωνικός ήχος, που αυτή τη φορά ακούγεται σαν στοίχημα. Αν περάσει θα πάνε πολύ ψηλά. Μοιάζει σαν το τραγούδι διαβατήριο στα μεγάλα ακροατήρια. Κάτι μου λέει πως θα το κερδίσουν. Η τύχη είναι καμιά φορά με τους τολμηρούς και αυτούς που είναι στην κατάλληλη στιγμή ή σε σχετικά δύσκολη θέση. Και στην περίπτωση των Fat White Family όλα ισχύουν.


Χαλάνδρι: Η 49χρονη είχε βάλει το πιστόλι στο κεφάλι του παιδιού | Athens Voice\n12.11.2021 | 10:30\nΧαλάνδρι: Η 49χρονη είχε βάλει το πιστόλι στο κεφάλι του παιδιού\nΗ σύζυγος του οφθαλμιάτρου στο Χαλάνδρι © ΕΡΤ\nΣύμφωνα με τη σύζυγο του γιατρού\nTι είπε η σύζυγος του οφθαλμίατρου, η οποία σημείωσε πως υπήρξε συμβάν και την προηγούμενη ημέρα.\nΗ σύζυγος του 68χρονου γιατρού, ο οποίος δίνει μάχη για να κρατηθεί στη ζωή, έκανε λόγο για συνεχείς παρενοχλήσεις από τη 49χρονη, παρότι η οικογένεια είχε κάνει ασφαλιστικά μέτρα σε βάρος της, αλλά και υπήρχαν σχετικές δικαστικές αποφάσεις.\n«Συνέχεια μας ενοχλούσε, χρόνια», είπε, και σημείωσε πως υπήρξε συμβάν και την προηγούμενη ημέρα. «Είχε βάλει το πιστόλι στο κεφάλι του παιδιού πριν λίγα χρόνια», είπε η σύζυγος του γιατρού.\n«Έχουμε κάνει τόσα δικαστήρια με αυτή τη γυναίκα, και δεν μπορώ να καταλάβω γιατί ήταν ελεύθερη», επισημαίνει, ενημερώνοντας παράλληλα ότι ο σύζυγός της παραμένει σε κρίσιμη κατάσταση μετά το χειρουργείο. «Τη φοβόμασταν και εμείς και το παιδί, είχαμε ενημερώσει την αστυνομία αλλά δεν μπορούσαν να κάνουν κάτι», συμπλήρωσε.\n«Δεν είναι ότι έκανε φασαρίες, είναι μια γυναίκα που περιμένει έξω, είναι ψυχοπαθής και ασκεί ψυχολογική βία. Ήταν πάρα πολύ επικίνδυνη», είπε η ίδια.\nΠυροβολισμοί στο Χαλάνδρι: Αποσωληνώθηκε ο 68χρονος οφθαλμίατρος\nΑπαντώντας στην ερώτηση αν θα την πυροβολούσε η δράστις στην περίπτωση που ήταν κάτω και εκείνη, η σύζυγος του οφθαλμίατρου απάντησε: «Ναι, γιατί ήταν το πρωί που έλειπε και η Μελίνα και ο Γιώργος. Πιστεύω ήταν για εμένα. Είχε έρθει και προχθές. Συνέχεια μας ενοχλεί. Έχουμε κάνει δικαστήριο, η γυναίκα είχε βάλει το πιστόλι στο κεφάλι της Μελίνας πριν μερικά χρόνια»\nΟ 68χρονος οφθαλμίατρος, αμέσως μετά την επίθεση που δέχτηκε, μεταφέρθηκε στο νοσοκομείο «Γεννηματάς», όπου υποβλήθηκε σε πολύωρη χειρουργική επέμβαση και πλέον νοσηλεύεται σε σταθερή αλλά κρίσιμη κατάσταση. Σύμφωνα με τη Βρετανίδα σύζυγό του, το θύμα χειρουργήθηκε δυο φορές και η ζωή του κινδυνεύει ακόμα.\nΧαλάνδρι: Οι πρώτες δηλώσεις της συζύγου του γιατρού που πυροβολήθηκε\nVideo of Χαλάνδρι: Οι πρώτες δηλώσεις της συζύγου του γιατρού που πυροβολήθηκε\nΧαλάνδρι: Ποινική δίωξη για απόπειρα ανθρωποκτονίας\nΤο χρονικό της επίθεσης στον 68χρονο οφθαλμίατρο στο Χαλάνδρι\nΔράστις και θύμα είχαν σχέση στο παρελθόν και είχαν αποκτήσει μια κόρη εκτός γάμου, η οποία είναι σήμερα 13 ετών.\nΤην κηδεμονία του παιδιού έχει πάρει ο πατέρας με απόφαση δικαστηρίου. Μεγάλωνε το παιδί με την Αγγλίδα σύζυγό του. Οι ίδιες πληροφορίες λένε ότι η δράστις δεν είχε δικαίωμα να το βλέπει. Γείτονες, μετά τους πυροβολισμούς στο Χαλάνδρι, είπαν ότι η γυναίκα εμφανιζόταν συχνά έξω από το σπίτι και ενοχλούσε την οικογένεια.\nΧθες το μεσημέρι, η γυναίκα εμφανίστηκε την ώρα που ο πατέρας είχε πάρει την κόρη του από το σχολείο, το οποίο βρίσκεται σε κοντινή απόσταση. Υπήρξε καβγάς. Η γυναίκα έβγαλε όπλο και τον πυροβόλησε στην κοιλιά μπροστά στα μάτια του παιδιού τους.\nΣε δημοσίευμά του το ethnos.gr αναφέρει ότι η 49χρονη γυναίκα, η οποία δηλώνει εικαστικός, ακούγεται μέσα από το περιπολικό να φωνάζει: «Μου απήγαγαν και μου βίασαν το παιδί μου».


Έλεος, κ.Αρβανιτόπουλε!!!! ( του Ι.Χρηστάκη )\nΠΑΙΔΕΙΑ 14/07/2013 - 15:51 | Author: Newsroom\nΗ ηλεκτρονική κάρτα παρουσίας στην υπηρεσία, μας μάρανε!!!\nΤο χειμώνα, αν το σχολείο θερμαίνεται, θα καταγράφει παρουσίες καθηγητών μέχρι αργά το απόγευμα.\nΟ ευαισθητοποιημένος Υπουργός μας ξέρει ότι είμαι 25 χρόνια στο χώρο και δεν ξέρω πού θα δουλεύω του χρόνου;\nΞέρει ότι τους συναδέλφους μου, πολλών τεχνικών ειδικοτήτων, μου τους στέρησε μια και καλή!!!\nΞέρει ότι περίμενα τόσα χρόνια για τις 16 ώρες και μου τις ανεβάζει στις 18!!! 8 έως 10 ώρες περισσότερες στο διδακτικό ωράριο, το μήνα!!!\nΞέρει ότι ασφυκτιούμε από εξωδιδακτικές εργασίες που ανεβάζουν , μαζί με διορθώματα εκθέσεων, διαγωνισμάτων, τεστς, έλεγχο τετραδίων, προετοιμασίες γιορτών,σε 60 έως 70 τις ώρες εβδομαδιαίας απασχόλησης!!!\nΞέρει ότι ζούμε με 600 έως 1200 ευρώ μηνιαίως οι περισσότεροι από εμάς; Φίλος γερμανός εκπαιδευτικός μου εκμυστηρεύτηκε ότι ένα τέτοιο ποσό το διαθέτει για τους καφέδες του μήνα και ότι είναι απείρως εξευτελιστικό για ευρωπαίο εκπαιδευτικό.\nΞέρει την ψυχολογική επιβάρυνση , τα τεστ ηχορύπανσης, τις καρδιαγγειακές επιπτώσεις που συνεπάγεται η άσκηση αυτού του επαγγέλματος;\nΞέρει ότι σιγά-σιγά βαδίζουμε σε τμήματα 30 μαθητών; Κάτι το εξωφρενικό για την επιτυχή ολοκλήρωση της μαθησιακής διαδικασίας.\nΞέρει για τα λειτουργικά έξοδα των σχολείων που σχεδόν δεν ικανοποιούνται;\nΞέρει , με σιγουριά, να μας διαβεβαιώσει αν θα έχουμε βιβλία φέτος;\nΞέρει ότι οι πολλαπλώς αποσπασμένοι συνεχίζουν το πάρτι της απραγίας εις βάρος των κορόιδων;\nΞέρει ότι οι κτιριακές εγκαταστάσεις πολλών σχολείων της χώρας είναι στο περίπου;\nΞέρει ότι μέσα Ιουλίου, αιχμάλωτοι οι εκπαιδευτικοί της χώρας , ασχολούνται με τις διαδικασίες τοποθέτησης ακόμα;\nΞέρει ότι ο αδιαμφισβήτητος καθρέφτης προσφοράς ενός εκπαιδευτικού είναι οι μονάδες μετάθεσης και όλα τα άλλα είναι νομικά παραθυράκια συντεχνιακής επινόησης και συνδικαλιστικής αγυρτείας;\nΞέρει ότι μου λείπει ο αναπληρωτής συνάδελφος που τον έριξε στο καλάθι της ανεργίας και ανασφάλειας;\nΞέρει ότι με τους τρομονόμους και τα πειθαρχικά, ο κάθε γονιός θα μας εγκαλεί για ένα στραβοκοίταγμα;\nΞέρει , επιτέλους,ότι ΔΕΝ ΠΑΕΙ ΑΛΛΟ!!!\nNews Tag: ΜΕΤΑΘΕΣΕΙΣΣΥΡΙΖΑΣΧΟΛΕΙΑΩΡΑΡΙΟ


Ειναι μιαμ η μπλιαξ;: Μπιζού Παριζιαν\nΕπιστροφή από το Παρίσι, επιστροφή τελειωτική στην εδώ πραγματικότητα.\nΠολύ τρέξιμο, πολλές προθεσμίες.\nμε 2 φωτογραφίες από ένα καφέ της γαλλικής Πρωτεύουσας.\nBrownies Coffee και Τυραμισού σε Ποτήρι.\nΟυράνια μιαμ στον Ουρανίσκο μας.\nΑπό Δευτέρα όμως, επιστρέψαμε και σε πιο προσγειωμένη διατροφή.\nΜεθαύριο με Συνταγή της Προσγειωμένης Διατροφής.\nχόρεψε το ταψί η thalassamov στις Τρίτη, Ιανουαρίου 19, 2010\nPansofix 19 Ιανουαρίου 2010 - 11:19 μ.μ.\nπως θα γινει να μπω στη φωτο και να γινω ενα με το φοντο...οεο?\nΛίνα 20 Ιανουαρίου 2010 - 8:47 π.μ.\nΕπιτρέπετε να πάρω το ένα ποτήρι;\nΛίλα 20 Ιανουαρίου 2010 - 2:19 μ.μ.\nΕγώ πάλι δε θέλω ένα ποτήρι, τα θέλω και τα δυο!!\nρίτσα 20 Ιανουαρίου 2010 - 8:39 μ.μ.\nαχ, η μισή τους γοητεία είναι ότι είναι παριζιάνικα!\nkiki 21 Ιανουαρίου 2010 - 12:27 π.μ.\npandora 21 Ιανουαρίου 2010 - 8:41 μ.μ.\nΚαι μόνο που είδα την λέξη Παρίσι ζήλεψα πολύ...το γλυκό φαίνεται να το απολαυσες...


Σάλος με αίρεση που κακοποιούσε σεξουαλικώς ανήλικα κορίτσια στην Ιταλία - Η Βραδυνή\nΣάλος με αίρεση που κακοποιούσε σεξουαλικώς ανήλικα κορίτσια στην Ιταλία\n«Αρχηγός» και ιδρυτής της αίρεσης φέρεται να είναι ένας 77χρονος άνδρας από τη Νοβάρα Πηγή: iefimerida.gr - https://www.iefimerida.gr/kosmos/italia-airesi-kakopoioyse-sexoyalika-anilika\nΣάλο έχουν προκαλέσει οι αποκαλύψεις που έκανε η ιταλική αστυνομία για αίρεση που δρούσε ανεξέλεγκτα τα τελευταία χρόνια, «στρατολογώντας» ανήλικα κορίτσια τα οποία έπεφταν θύματα σεξουαλικής κακοποίησης.\nΣύμφωνα με δηλώσεις υψηλόβαθμου στελέχους της αστυνομίας της Νοβάρα, οι Αρχές έφτασαν στα ίχνη της αίρεσης μετά από δύο χρόνια έρευνας, η οποία είχε ονομαστεί «Επιχείρηση Διονύσου». Σύμφωνα με όσα είδαν το φως της δημοσιότητας, οι ιταλικές αρχές πραγματοποίησαν στοχευμένες εφόδους στις 18 και 19 Ιουλίου σε ολόκληρη τη χώρα, κυρίως στις πόλεις του βορρά της Ιταλίας, συμπεριλαμβανομένων των Νοβάρα, Μιλάνο, Γένοβα και Παβία.\n«Αρχηγός» και ιδρυτής της αίρεσης φέρεται να είναι ένας 77χρονος άνδρας από τη Νοβάρα. Μέχρι στιγμής δεν έχουν δημοσιοποιηθεί τα στοιχεία του, με οπαδούς του να αναφέρουν πως τον αποκαλούσαν «γιατρό» ή απλά «Αυτός». Τα κορυφαία μέλη της ιεραρχίας της αίρεσης στην Ιταλία αποκαλούνταν «θηρία», ενώ οι πιθανοί νεοσύλλεκτοι θεωρούνταν η «λεία» τους.\nΤα υποψήφια θύματα της αίρεσης στην Ιταλία\nΣύμφωνα με τις ανακοινώσεις που έγιναν, η αίρεση στόχευε σε νέες γυναίκες -ακόμα και ανήλικες-, στις οποίες υπόσχονταν την είσοδο σε έναν «μαγικό, φανταστικό και μυστικό κόσμο» και τον φωτισμό μιας «εσωτερικής φωτιάς».\nΩστόσο, επί της ουσίας ο «φανταστικός κόσμος» που υποσχόταν ο 77χρονος ήταν ένας κόσμος σεξουαλικής κακοποίησης, που πολλές φορές γινόταν «ακραίος και επώδυνος». Μάλιστα, τα θύματα αναγκάστηκαν να διακόψουν τους δεσμούς τους με τον εξωτερικό κόσμο, εξαρτώμενοι από την αίρεση και από τον «γιατρό» προσωπικά. Πλάνα που αναρτήθηκαν στο διαδίκτυο από τις ιταλικές αρχές δείχνουν ημίγυμνες γυναίκες να συμμετέχουν σε τελετουργικούς χορούς\nΕτικέτες: αίρεση, ανήλικα, σεξουαλική κακοποίηση


Ο Πασχάλης Τσαρούχας "ρήμαξε" τα πλυντήρια που... - Provocateur\nΗ δήλωσή του "όταν υπερασπίζεται κανείς κάποιον κατηγορούμενο, του κάνει το πλυντήριο" αποδεικνύει ότι αν θέλεις να σπάσεις τα αυγά, το κάνεις με κρότο.\nΟ ηθοποιός που κλήθηκε να χωρίσει την ήρα από το σιτάρι και να κοσκινίσει εκ νέου τον κόσμο του ελληνικού θεάτρου όταν ξέσπασαν τα σκάνδαλα του ελληνικού #metoo με τις αμέτρητες σεξουαλικές και λεκτικές κακοποιήσεις των παρασκηνίων, δεν σταματά να αποδεικνύει το ανάστημά του σε ένα χώρο που "φωτίζονται" οι χαμερπείς και κλέβουν το φως από τους πραγματικά γενναίους.\nΠριν από λίγες εβδομάδες είχε δηλώσει σχετικά με τις καταγγελίες που έφτασαν στο πειθαρχικό του ΣΕΗ ότι είχε χάσει τον ύπνο του και ένιωθε αηδιασμένος με όσα διάβαζε. Ως Πρόεδρος του Πειθαρχικού Συμβουλίου του ΣΕΗ απέδειξε και σήμερα, καλεσμένος στην εκπομπή του Mega «Χαμογέλα και πάλι» ότι δεν ασχολήθηκε με το #metoo για να δημιουργήσει εντυπώσεις και να κερδίσει δημοφιλία. Ο άνθρωπος νοιάζεται ουσιαστικά.\nΣε δυο του φράσεις συνόψισε τι πρέπει να γίνει για να σταματήσουν γυναίκες κι άνδρες σε νεαρή ηλικία, ανήμποροι να αντιμετωπίσουν την εξουσιαστική ορμή των κακοποιητών, να τραυματίζονται ψυχικά. Σημασία έχει να υπάρξει μια νέα παιδεία. Το μεν θύμα να έχει την ασφάλεια να μπορεί να μιλήσει και ο δε θύτης να γνωρίζει πως δεν μπορεί να κάνει ότι θέλει για ένα μεροκάματο.\nΑπόλυτα σωστός ο Πασχάλης Τσαρούχας ακόμη μία φορά. Το #metoo δεν πρέπει να σταματήσει ποτέ. Πρέπει να στηρίζουμε το εκάστοτε θύμα πάντα. Και να τιμωρούνται οι θύτες πάντα. #kalytera\n— Χρύσα Δριτσέλη (@chrisadritseli) September 19, 2021\nΑυτά τα λόγια του θα έπρεπε να ακουστούν από τα μεγάφωνα των ηχείων στο μετρό και να προβάλλονται καθημερινά σε σποτάκια, για να χειροκροτάμε, ξανά και ξανά: «πολλοί από εμάς δεν έχουμε δουλέψει με πολλούς από εκείνους που κατηγορούνται, ακριβώς γιατί δεν μπορούσαν να μας κάνουν αυτά που έκαναν σε άλλους ανθρώπους ούτε και θα μπορούσαν να κάνουν αυτά τα πράγματα παρουσία μας και να περάσει έτσι. Αυτός είναι ο πραγματικός λόγος που δεν ήξερα πράγματα. Ήξερα για αποκλίνουσες συμπεριφορές, ότι κάποιοι ήταν λίγο βίαιοι, λίγο καβαλημένοι, μέχρι εκεί όμως. Αυτά που υποχρεώθηκα να διαβάσω δεν τα ήξερα». Υπήρχαν πολλοί στο σινάφι μας που έλεγαν ότι αυτά είναι γνωστά. Δεν μπορούμε να τους κατηγορήσουμε εκτός αν βρίσκονται σε θέση ισχύος. Δεν μπορείς να κατηγορήσεις έναν άνθρωπο που βρίσκεται σε ανάγκη. Το ζήτημα είναι εσύ, που έχεις εξουσίας, πώς τη διαχειρίζεται. Η ιστορία δεν έχει ανοίξει ακόμα και δεν ξέρω αν θα ανοίξει» συμπλήρωσε α ο ηθοποιός που τη φετινή τηλεοπτική σεζόν πρωταγωνιστεί στην καθημερινή σειρά «Η γης της ελιάς» στο MEGA. «Δεχτήκαμε και απειλές και μπράβο. Δεν φοβήθηκα. Απλά τις πρώτες μέρες έκανε τρεις γύρους το τετράγωνο να βεβαιωθώ ότι δεν είναι κανείς. Έμενα και λίγο σπίτι, επιφυλακτικός. Όταν αγριεύει το πράγμα αρχίζεις και προσέχεις. Κάποιοι που δεν μιλούσαν φοβόντουσαν το αντίκτυπο που θα έχει στον κοινωνικό τους περίγυρο. Ή ότι δεν θα ξαναβρούν δουλειά».\nΤα πλυντήρια και οι πλύσεις για να φύγουν οι λεκέδες και να βγουν «άσπιλοι»\n"Κάποιοι θέλουν να παίξουν τον ρόλο του πλυντηρίου. Εγώ δεν εξετάζω τους λόγους. Εμείς στο ΣΕΗ είπαμε ότι θα το πάμε μέχρι τέλους. Αυτό δεν σημαίνει ότι εγώ θα βάλω φυλακή κάποιον. Αυτός που είναι υπέρ των κατηγορουμένων μπαίνει αυτόματα στη θέση του και θα τον κρεμάμε στα μανταλάκια. Είμαστε ορκισμένοι σε αυτό. Όλοι στο σωματείο, από την πρώτη στιγμή με μεγάλη αγωνία, είχαμε αποφασίσει να μείνουμε ουδέτεροι και να ακούμε όλες τις πλευρές. Όπου δεν μπορούσαμε να βρούμε στοιχεία, απευθυνθήκαμε στους αρμόδιους"\nΚανονικά ο Τσαρούχας θα έπρεπε να αναλάβει τα Πειθαρχικά όλων των κλάδων. .


DWTS: Η Μπέσσυ Αργυράκη αποχώρησε οικειοθελώς - Άφωνοι οι πάντες\nΗΟΜΕ News Media DWTS: Η Μπεσσυ Αργυρακη αποχωρησε οικειοθελως – Αφωνοι οι παντες\n22.01.2022 | 01:00\nΗ Βίκυ Καγιά μαζί με τον Λάμπρο Φισφή υποδέχθηκαν το τηλεοπτικό κοινό στο «Dancing with the Stars» για ακόμη ένα live!\nΟι έξι celebrities που έχουν παραμείνει έως σήμερα στο σόου μαζί με τους παρτενέρ τους παρουσίασαν εκπληκτικές και πολύ απαιτητικές χορογραφίες με στόχο να «κερδίσουν» τους τέσσερις κριτές Jason Roditis, Έλενα Λιζάρδου, Μαρίνα Λαμπροπούλου και Στέφανο Δημουλά.\nΣτο τέλος αντιμέτωποι βρέθηκαν η Μπέσσυ Αργυράκη κι ο Έντουαρντ Στεργίου και τότε έγινε η έκπληξη. Η Μπέσσυ ζήτησε να αποχωρήσει οικειοθελώς και να μην περιμένει την ετυμηγορία του τηλεοπτικού κοινού.\nΗ Μπέσσυ Αργυράκη παραχώρησε την θέση της στον Έντουαρντ και στην παρτενέρ του γιατί, όπως ανέφερε, θέλει να δώσει χώρο στους νεότερους.\nΕτικέτες DANCING WITH THE STARS,ΜΠΕΣΣΥ ΑΡΓΥΡΑΚΗ


Πανεπιστημιούπολη Κιμμερίων, Ξάνθη\nΔιατίθεται προς ενοικίαση Γκαρσονιέρα 38 τ.μ. κοντά στην Πανεπιστημιούπολη Κιμμερίων. Βρίσκεται σε πολύ καλή κατάσταση στον 1ο όροφο οικοδομής κατασκευασμε΄νης το 2020. Είναι επιπλωμένη και έχει έναν ενιαίο χώρο για σαλόνι και κρεβατοκάμερα, διαθέτει μία κουζίνα και ένα μπάνιο. Διαθέτει ψυγείο, ηλεκτρική κουζίνα, κλιματισμό, έπιπλα, μεγάλη βεράντα με θέα και πλακάκια στα πατώματα. Ιδανική επιλογή για φοιτητές. Τιμή: 280€.\nΔιεύθυνση: Πανεπιστημιούπολη Κιμμερίων\nΚωδικός ακινήτου : 32522\nΟροφοδιαμέρισμα με 3 Υ/Δ


Εργασίες από σήμερα επί της Ε.Ο. 2 Θεσσαλονίκης-Έδεσσας – Δείτε σε ποια σημεία | press724.gr\nΑρχική press724 Κοινωνία Εργασίες από σήμερα επί της Ε.Ο. 2 Θεσσαλονίκης-Έδεσσας – Δείτε σε ποια σημεία\nΕργασίες από σήμερα επί της Ε.Ο. 2 Θεσσαλονίκης-Έδεσσας – Δείτε σε ποια σημεία\nΔεκ 21, 201608:10\nΕργασίες συντήρησης επί της Ε.Ο. 2 Θεσσαλονίκης – Έδεσσας θα πραγματοποιηθούν από τη Διεύθυνση Τεχνικών Έργων της Περιφέρειας Κεντρικής Μακεδονίας από σήμερα.\nΣυγκεκριμένα, εργασίες αντικατάστασης κατεστραμμένων στηθαίων ασφαλείας θα πραγματοποιηθούν σήμερα Τετάρτη 21 Δεκεμβρίου 2016 έως και αύριο Πέμπτη 22 Δεκεμβρίου 2016, στο οδικό τμήμα της περιοχής μεταξύ του ανισόπεδου κόμβου Διαβατών (ΑΚ2, στο 9,5 χλμ. περίπου) μέχρι τη Χαλκηδόνα, στην κατεύθυνση από Θεσσαλονίκη προς Χαλκηδόνα, στη νησίδα και τις οριογραμμές της οδού.\nΗ ώρα έναρξης των εργασιών θα είναι στις 07:00 το πρωί.\nΉδη έχει γίνει η απαραίτητη συνεννόηση με το Τμήμα Τροχαίας Χαλκηδόνας ώστε να γίνουν οι απαραίτητες κυκλοφοριακές ρυθμίσεις για την ασφαλέστερη διεξαγωγή της κυκλοφορίας κατά τη διάρκεια των εργασιών.\nTAGΈδεσσα έργα Θεσσαλονίκης\nΠροηγούμενο άρθροΠροσοχή κακόβουλες αναρτήσεις στο διαδίκτυο Επόμενο άρθροΤι καιρό θα κάνει σήμερα\nΕργασίες συντήρησης από την Π.Κ.Μ. στην Εθνική οδό Θεσσαλονίκης Έδεσσας\nΣάλος για προπαγανδιστικά τραγούδια στο διαδίκτυο – Κάτοικοι της Έδεσσας καταγγέλλουν εκδήλωση με φιλοσκοπιανό χαρακτήρα (video)\nΈκτακτες κυκλοφοριακές ρυθμίσεις σήμερα στην Περιφερειακή Οδό Θεσσαλονίκης


Το σοβαρό μπάρμπεκιου γίνεται μόνο με Weber και Stubbs! | Cool Home\nΒΡΙΣΚΕΣΑΙ ΕΔΩ:COOLHOME»thatslife smarthome»Το σοβαρό μπάρμπεκιου γίνεται μόνο με Weber και Stubbs!\nΑΠΟ Δημήτρης Σκιάννης στις\t 25 Μαΐου 2016 thatslife smarthome, Βεράντα, Κήπος, Κουζίνα, Συσκευές\nΟ καιρός άνοιξε, ο ήλιος ζεσταίνει τις μέρες μας και αυτό μας φτιάχνει τη διάθεση… και την όρεξη! Είναι εκείνες οι μέρες του χρόνου που η ψησταριά μας βγαίνει από την αποθήκη και ξαναβρίσκει την αγαπημένη της θέση στην αυλή, την ταράτσα ή το μπαλκόνι, για να μας κάνει αυτό που ξέρει καλύτερα… ευτυχισμένους.\nΓιατί μόνο ως «ευτυχία» μπορεί να χαρακτηριστεί η θέα και η μυρωδιά μιας μπριζόλας ή μιας μερίδας παϊδάκια πάνω στη σχάρα, ενώ οι παγωμένες μπύρες πάνε κι έρχονται στο τραπέζι. Το μπάρμπεκιου είναι σοβαρή υπόθεση και η Weber το ξέρει καλά.\nΈτσι, φέτος δίνει το δώρο της σε όλους τους οπαδούς του ψησίματος, την Weber Q3200. Είναι μια ψησταριά υγραερίου εξαιρετικής κατασκευής, εύκολη στη μεταφορά χάρη στο ενσωματωμένο trolley και μια απόλαυση στη χρήση. Διαθέτει σχάρα μαγειρέματος από μαντέμι με επίστρωση σμάλτου πορσελάνης, έτσι ζεσταίνεται πανεύκολα (σε 3 λεπτά), ψήνει αποτελεσματικά και καθαρίζεται… σχεδόν με τη σκέψη. Φυσικά διαθέτει ηλεκτρική ανάφλεξη και κεντρικά τοποθετημένο θερμόμετρο για να ξέρετε τι… ψήνεται, ενώ το καπάκι από χυτό αλουμίνιο είναι ελαφρύ και ταυτόχρονα εξασφαλίζει το σωστό ψήσιμο.\nΤο καλύτερο για το τέλος… οι διπλές εστίες της Weber Q3200 σας επιτρέπουν να ψήσετε ξεχωριστά ότι θέλετε και μάλιστα με ξεχωριστή ρύθμιση γι’αυτές, μέσω των δύο knobs στο πλάι. Αριστερά και δεξιά των εστιών θα βρείτε δύο πτυσσόμενες επιφάνειες για να ακουμπάτε εργαλεία, πιάτα ή ό,τι άλλο θέλετε, για να μην τρέχετε συνεχώς μέχρι το τραπέζι και πίσω.\nΤο κρέας σας είναι έτοιμο σε λίγη ώρα αλλά… κάτι λείπει για να γίνει τέλειο και να εντυπωσιάσει την παρέα. Και αυτό το κάτι είναι οι σάλτσες και τα καρυκεύματα της Stubbs, με τις χαρακτηριστικές τους γεύσεις που απογειώνουν κάθε πιάτο, αν χρησιμοποιηθούν σωστά. Ευτυχώς για όλους, οι συνταγές της Weber και της Stubbs θα σας βοηθήσουν να αγγίξετε την τελειότητα!\nbbq sauce stubbs weber q3200 μπάρμπεκιου σως σάλτσα stubbs σάλτσα μπάρμπεκιου συνταγές μπάρμπεκιου ψησταριά ψησταριά υγραερίου ψησταριές weber\nΠΡΟΗΓΟΥΜΕΝΟ ΑΡΘΡΟΑυτό το πιάτο μειώνει τις θερμίδες του φαγητού!\nΕΠΟΜΕΝΟ ΑΡΘΡΟ Οι σοκολάτες με τις καλύτερες συσκευασίες!


Αυτοκτονία γυμναστή: «Ίσως δεν μπόρεσε να διαχειριστεί ότι την πάτησε», λέει η πρώην σύντροφός του | Τι λες τώρα;\nHome \_ Ελλάδα \_ Αυτοκτονία γυμναστή: «Ίσως δεν μπόρεσε να διαχειριστεί ότι την πάτησε», λέει η πρώην σύντροφός του\nΑυτοκτονία γυμναστή: «Ίσως δεν μπόρεσε να διαχειριστεί ότι την πάτησε», λέει η πρώην σύντροφός του\nΤι λες τώρα; 4 Ιουνίου, 2022 12:24 ΠΜ\nΝέα στοιχεία πίσω από την αυτοκτονία του 50χρονου γυμναστή στην Θεσσαλονίκη παρουσίασε το Live News.\nΗ ανάρτηση που είχε δημοσιεύσει ο 50χρονος γυμναστής προτού βάλει τέλος στη ζωή του φωτογράφιζε μία γυναίκα, η οποία μέσω του δικηγόρου της «σπάει» τη σιωπή της και ξεκαθαρίζει πως είχαν χωρίσει εδώ και αρκετό καιρό.\nΣύμφωνα με όσα ανέφερε στο υπόμνημα ο δικηγόρος της, η συγκεκριμένη γυναίκα είχε χωρίσει εδώ και αρκετό διάστημα με τον 50χρονο, ενώ δήλωσε πως δεν υφίσταται η κατηγορία ότι του απέσπασε 400.000 ευρώ.\nΆλλη πρώην σύντροφος του 50χρονου γυμναστή δήλωσε χαρακτηριστικά πως «ήταν ένα παιδί μάλαμα» και ότι ήθελε να βοηθάει τον κόσμο. Σύμφωνα με την ίδια, πιθανότατα ο 50χρονος δεν άντεξε το γεγονός ότι εξαπατήθηκε.\n«Θα μπορούσα να πιστέψω ότι δεν είναι αυτός που το γράφει, αλλά επειδή στο τέλος οι αναφορές που έκανε για τον Θεό, για τους αθλούμενους και γι’ αυτούς τους ανθρώπους που τον αγαπάνε που ζήτησε συγγνώμη, είναι λόγια του Γιώργου και είμαι σίγουρη ότι τα έγραψε αυτός και τις καταστάσεις που τον έφεραν σε αυτό το σημείο», ανέφερε.\nΔείτε το βίντεο με όσα είπε η πρώην σύντροφός του:\nΚαι συμπλήρωσε: «Παρ’ όλα αυτά εγώ δεν πιστεύω ότι ο Γιώργος έκανε αυτό επειδή είχε πάθει ερωτική απογοήτευση ή επειδή έχασε τα λεφτά του απλά. Απλά ο Γιώργος ήταν ένας πάρα πολύ έξυπνος άνθρωπος και ίσως δεν μπόρεσε να διαχειριστεί ότι την πάτησε με άτομα που είχε εμπιστευτεί. Ήταν ίσως εγώ θεωρώ θυμωμένος με τον εαυτό του που έφτασε στο σημείο να του πάρουν όλη την περιουσία».\nΑχ βρε μάνα, βιάστηκες να φύγεις. Τι νόμιζες; Μεγαλώσαμε και δε σε χρειαζόμαστε;


Τέρμα το κρυφτό: Τους είδαν μαζί στον μαραθώνιο στη Θεσσαλονίκη! - MaryMary.gr\n5 Απριλίου 2016 · ΠΑΣΧΑΛΗΣ ΤΖΑΝΑΣ\nΤην Κυριακή που μας πέρασε έγινε στη Θεσσαλονίκη ο Μαραθώνιος «Μέγας Αλέξανδρος» και ποιον είδαμε εκεί να τρέχει; Τον Κωνσταντίνο Μπογδάνο ο οποίος είχε στο πλάι του την αγαπημένη του Ελένη Καρβέλα! Νόμιζαν ότι θα ξεφύγουν ανάμεσα σε τόσο κόσμο; Φυσικά κι όχι!\nΣήμερα στο Πρωινό του ANT1 που έδειξαν πλάνα από τη Θεσσαλονίκη, είδαμε και τον Κωνσταντίνο και την Ελένη και καταλάβαμε ότι το ζευγάρι σταμάτησε το κρυφτό με τις κάμερες και πως δεν έχουν πρόβλημα να δημοσιοποιήσουν τη σχέση τους! «Η κοπέλα του! Δείτε τι κούκλα είναι η Ελένη Καρβέλα! Πάρα πολύ ωραία!», είπε η Σάσα Σταμάτη και η πρώτη τους κοινή φωτογραφία είναι γεγονός!\nΊσως να φταίει και η Θεσσαλονίκη που είναι ερωτική πόλη!


Καλοκαιρινό Στεφάνι! : Art & Hobby - Είδη ζωγραφικής και χειροτεχνίας\nΣτεφάνι φελιζόλ, 30εκ.\nΡιζόχαρτο Α4 – Sea Land Lighthouse\nΡιζόχαρτο Α4 – Sea Land Seagulls\nΚόλλα και Βερνίκι Decoupage Art Potch\nΧαρτί Scrapbooking διπλής όψης Sea Land Cards\nΑκρυλικό χρώμα Craftistico – Dark Brown\nΣετ 3 σταμπαδόροι με σφουγγαράκι\nΨαλίδι για decoupage\nΘα χρειαστούμε επίσης προαιρετικά:\nΧρωματιστή Άμμο Craftistico, σε γαλάζιο χρώμα (Διαθέσιμη στα καταστήματά μας)\nΒερνίκι Heavy Body Finish\n1 – Με τη σπάτουλα, εφαρμόζουμε πάνω στο στεφάνι την πάστα Wood Fibres.\n2 – Προαιρετικά μπορούμε να ρίξουμε πάνω στην πάστα ελάχιστη γαλάζια χρωματιστή άμμο, πριν στεγνώσει, για να ενσωματωθεί με την πάστα.\n3 – Αφού κόψουμε από τα ριζόχαρτα και το χαρτί για Scrapbooking τα σχέδια που χρειαζόμαστε, περνάμε με το πινέλο μια στρώση κόλλας για Decoupage πάνω στο Stone Paper, τοποθετούμε τα σχέδια και περνάμε από πάνω άλλη μια στρώση κόλλας.\nΑφού στεγνώσει η κόλλα, κόβουμε με το ψαλίδι τα σχέδια, ακολουθώντας το περίγραμμά τους.\n4 – Ταμπονάρουμε με λίγο από το καφέ ακρυλικό χρώμα το περίγραμμα των σχεδίων χρησιμοποιώντας τον σταμπαδόρο με σφουγγάρι, καθώς και την πίσω πλευρά τους για να καλύψουμε τα λευκά σημεία του Stone Paper.\nΣημείωση: Χρησιμοποιούμε το Stone Paper γιατί είναι ένα υλικό που δε φθείρεται και με αυτό μπορούμε να δώσουμε οποιαδήποτε κλίση θέλουμε και τρισδιάστατο αποτέλεσμα στα σχέδια μας. Σε συνδυασμό με την κόλλα για Decoupage και βερνίκι μαζί, έχουμε το επιθυμητό αποτέλεσμα με διάρκεια στο χρόνο.\n5 – Στολίζουμε το στεφάνι, κολλώντας τα σχέδια με την Hobby Glue. Για να καλύψουμε μερικά από τα κενά, μπορούμε να προσθέσουμε ξανά μικρή ποσότητα από την πάστα Wood Fibres και να κολλήσουμε με Hobby Glue περισσότερη χρωματιστή άμμο και τον σπάγγο. Προαιρετικά, περνάμε πάνω από το σχέδιο με το μπουκάλι ή/ και τα κοχύλια, μια στρώση από το βερνίκι Heavy Body Finish, το οποίο θα δώσει έντονη γυαλάδα με όγκο.\nΣημείωση: Η Hobby Glue είναι κόλλα χειροτεχνίας που ενώ φαίνεται λευκή μέσα στο μπουκάλι, μόλις στεγνώσει γίνεται διάφανη.\nΌ, τι κι αν σχεδιάζετε για το υπόλοιπο του καλοκαιριού, ευχόμαστε να περάσετε υπέροχα και να δημιουργήσετε όμορφες αναμνήσεις!


ΕΝΟΡΙΟΝ: 15 λόγοι για τους οποίους τσακωνόμασταν με τα αδέρφια μας\n1. Ποιος θα καθίσει στο μπροστινό κάθισμα\n«Μαμά, ο Νάσος κάθισε μπροστά ενώ είναι η σειρά μου». Αν σας θυμίζει κάτι αυτή η φράση, τότε πιθανότατα θυμάστε ότι τρέματε μην καταλήξει ο τσακωμός με την μαμά να λέει «Τέλος. Θα καθίσετε κι οι δύο πίσω».\n2. Ποιος θα φάει το τελευταίο μπισκότο\nΝα φυλάς το καλύτερο για το τέλος και να έρχεται το αδερφάκι σου και να σου το τρώει. Ποια αδερφική αγάπη μετά και ποιο αίμα;\n3. Κάποιος δανείστηκε ρούχα/ παιχνίδια χωρίς να ρωτήσει\nΓια τα κορίτσια, τα ρούχα αποτελούν αιτία πολέμου για όσα χρόνια κι αν περάσουν. Για τα αγόρια, πάλι, το «δικό μου είναι», «όχι δικό μου είναι» είναι ένας διάλογος που μπορεί να μην σταματήσει ποτέ.\n4. Ποιο κανάλι θα αφήσουμε\nΟ «κοντρολοκράτορας» είναι ο μεγαλύτερος τίτλος που μπορεί να δοθεί σε ένα παιδί. Και το αν θα δούμε Dragon Ball ή Στρουμφάκια μπορεί να καταλήξει με το τηλεχειριστήριο σπασμένο...\n5. Ποιανού η σειρά είναι να κάτσει στον υπολογιστή\nΤο μόνο χειρότερο από το να θες να κάτσεις στον υπολογιστή και τον έχει καταλάβει ο αδερφός σου, είναι να έχει καταλάβει ΚΑΙ την τηλεόραση!\nΝα έχεις κάνει ράμματα στο πρόσωπο και ο αδερφός σου να σε αποκαλεί «Σημαδεμένη». Αχ, η αδερφική αγάπη.\n7. Ποιος είναι καλύτερος στα video game\nΟ καλύτερος ας κερδίσει! Και η μάχη αρχίζει! Και τελειώνει πάντα, με τον χαμένο να υποστηρίζει ότι ο άλλος έκλεψε. Επίσης, μεταξύ αγοριών υπάρχει ένας κώδικας δεοντολογίας: Όταν ξεκινάμε μαζί ένα παιχνίδι, πρέπει να το τερματίσουμε μαζί. Απαράβατος κανόνας!\n8. Ποιος πήρε το καλύτερο δώρο\nΕπίσκεψη από τη θεία = δώρα. Περισσότερο από το «ευχαριστώ» θα ακουστεί το «το δικό μου είναι καλύτερο»\n9. Ποιος είναι πιο όμορφη / δυνατός\nΤα κορίτσια για το ποια είναι πιο όμορφη, τα αγόρια για το ποιος είναι πιο δυνατός και όλοι για το ποιος είναι ο καλύτερος σε οτιδήποτε!\n10. Ποιος θα χρησιμοποιήσει το μπάνιο\nΗ καλή μέρα από το πρωί φαίνεται και η κακή επίσης! Κι αν το αδερφάκι προλάβει το μπάνιο και κλειστεί εκεί με τις ώρες, μάλλον η μέρα δεν θα πάει και πολύ καλά...\n11. Ποιον αγαπάει περισσότερο η μαμά ή ο μπαμπάς\nΤο αιώνιο ερώτημα παρόλο που δεν έχει δοθεί ποτέ στα χρονικά απάντηση: «Μαμά/μπαμπά ποιον αγαπάς πιο πολύ;»\n12. Ποιος θα φτάσει πρώτος\n«Όποιος φτάσει τελευταίος είναι βλάκας». Πολύ έξυπνο.\n13. Ποιος το ξεκίνησε\nΗ πιο συνηθισμένη φράση μεταξύ αδερφών: «Αυτός το ξεκίνησε». Παρόλο που δεν έπιασε ποτέ σαν δικαιολογία...\n14. Δεν με παίζει\n«Πάρε και την αδερφή σου μαζί», έλεγε η μαμά. Κι εκεί ξεκινούσε ο πόλεμος.\n15. Ποιον αγαπάει πιο πολύ το κατοικίδιο\nΚυρίως στα μικρότερα παιδιά, το παιχνίδι όπου σφυρίζουν και τα δύο παιδιά και αυτός στον οποίο θα πάει το κατοικίδιο, κερδίζει, μπορεί να περιέχει πολλές κλεψιές (με μπέικον στην τσέπη και μπισκότα στο μανίκι).


Βίντεο δείχνει δημόσια εκτέλεση παιδιών από ισλαμιστές... - Flashnews.gr\nΒίντεο δείχνει δημόσια εκτέλεση παιδιών από ισλαμιστές αντάρτες στην Συρία\nΕίναι γεγονός ότι πάντοτε σε οποιονδήποτε πόλεμο φρικαλεότητες θα συμβούν. Η συχνότητα όμως των φαινομένων αυτών, αλλά και η ωμότητα του να πυροβολείς εν ψυχρώ παιδιά με δεκάδες σφαίρες, ξεπερνά την νοσηρή φαντασια.\nΜην ξεχνάμε ότι τα βίντεο αυτά, δεν τα βρίσκονται επειδή επειδή κάποιοι "προβοκάτορες" τα ανεβάζουν στο διαδίκτυο, για να θίξουν τους ισλαμιστές μαχητές της "ελευθερίας", αλλά τα ανεβάζουν οι ίδιοι με περηφάνεια, για να τα μοιραστούν με όλο τον κόσμο. Αδιαφορούν εάν θα μας προκαλέσουν εμετό, ίσα-ίσα που αυτό επιδιώκουν.Νιώθουν ότι όσο πιο βδελυροί γίνονται, τόσο πιο ευχάριστοι γίνονται στους ιμάμηδές τους, που τους έχουν υποσχεθεί τον Παράδεισο.\nΤα παιδιά ήταν 13 χρονών και εκτελέστηκαν στο Χαλέπι, και φυσικά εκτελέστηκαν δημοσίως. Το έγκλημά τους; Μόνο οι ψυχασθενείς που το έκαναν γνωρίζουν. Πάντως ανήκαν στην οργάνωση “The Islamic State of Iraq and al-Sham” το οποίο είναι άλλο ένα "μαγαζάκι" της Αλ Κάιντα\nΑυτό το έγκλημα μας αφήνει δίχως λόγια, το θέμα είναι στην Δύση δεν έχουν βαρεθεί να βλέπουν τέτοια εγκληματικά στοιχεία να περιφέρονται ελέυθερα, με δική τους χρηματοδότηση, και εφοδιασμό;\nΑν επιλέξετε να δείτε το βίντεο πατήστε εδώ\nΔευτέρα, 19 Αυγούστου 2013, 11:15


Αρχική Σελίδα/Μαξιλάρια/Μαξιλάρια Βαλεντίνου/Μαξιλάρι Τετράγωνο Διπλής Όψης - Με Φωτογραφία, Ονόματα & Ημερομηνία\nΜαξιλάρι Τετράγωνο Διπλής Όψης - Με Φωτογραφία, Ονόματα & Ημερομηνία\nΜέγεθος: 40x40 (εκατοστά) 20x20 (εκατοστά) (-5.00 € ) 25x25 (εκατοστά) (-4.00 € )\nΚωδικός (SKU): print_0043B\nΕκτυπώστε την φωτογραφία της επιλογής σας στην μία όψη της λευκής μαξιλαροθήκης και στην αντίθετη όψη τα ονόματά σας και την ημερομηνία μέσα σε καρδιές.\nΔημιουργήστε ένα τέλειο προσωποποιημένο δώρο για τα αγαπημένα σας πρόσωπα.\nΠρόκειται για ένα ιδιαίτερο δώρο για ερωτευμένους το οποίο θα διακοσμήσει κάθε γωνιά του σπιτιού.\nΣτείλτε μας την φωτογραφία σας, τα ονόματά σας και όλα τα άλλα τα αναλαμβάνουμε εμείς!\nΕκτύπωση των ονομάτων σας και της ημερομηνίας στην αντίθετη όψη της μαξιλαροθήκης .\nΜπορείτε να επιλέξετε το μέγεθος της μαξιλαροθήκης (επιπλέον κόστος).